Avis juridique important

|

31999D0372

Απόφαση αριθ. 372/1999/ΕΚ του Ευρωπαϊκού Κοινοβουλίου και του Συμβουλίου της 8ης Φεβρουαρίου 1999 για τη θέσπιση κοινοτικού προγράμματος δράσης σχετικά με την πρόληψη των τραυματισμών στο πλαίσιο της δράσης στον τομέα της δημόσιας υγείας (1999-2003)

Επίσημη Εφημερίδα αριθ. L 046 της 20/02/1999 σ. 0001 - 0005

ΑΠΟΦΑΣΗ αριθ. 372/1999/ΕΚ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ της 8ης Φεβρουαρίου 1999 για τη θέσπιση κοινοτικού προγράμματος δράσης σχετικά με την πρόληψη των τραυματισμών στο πλαίσιο της δράσης στον τομέα της δημόσιας υγείας (1999-2003)ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 129 παράγραφος 4 πρώτη περίπτωση,την πρόταση της Επιτροπής (1),τη γνώμη της Οικονομικής και Κοινωνικής Επιτροπής (2),τη γνώμη της Επιτροπής των Περιφερειών (3),Αποφασίζοντας σύμφωνα με τη διαδικασία του άρθρου 189 Β της συνθήκης (4),Εκτιμώντας:(1) ότι οι τραυματισμοί πρέπει να θεωρηθούν, σε όλη την Κοινότητα, ως μια από τις μεγάλες πληγές, στις οποίες αναφέρεται το άρθρο 129 της συνθήκης, και ότι αποτελούν αιτία σημαντικής ανησυχίας του κοινου 7(2) ότι το άρθρο 129 της συνθήκης αναγνωρίζει ρητά την αρμοδιότητα της Κοινότητας στον τομέα αυτόν, στο μέτρο που η Κοινότητα συμβάλλει στην εξασφάλιση υψηλού επιπέδου προστασίας της υγείας του ανθρώπου ενθαρρύνοντας τη συνεργασία μεταξύ των κρατών μελών και, αν αυτό απαιτείται, υποστηρίζοντας τη δράση τους, προωθώντας το συντονισμό των πολιτικών και προγραμμάτων τους και ευνοώντας τη συνεργασία με τις τρίτες χώρες και τους αρμόδιους διεθνείς οργανισμούς σε θέματα δημόσιας υγείας 7 ότι η κοινοτική δράση πρέπει να αποβλέπει στην πρόληψη των ασθενειών και την προώθηση της ενημέρωσης και της εκπαίδευσης σε θέματα υγείας 7(3) ότι, σύμφωνα με το άρθρο 3 στοιχείο ξ) της συνθήκης, η κοινοτική δράση περιλαμβάνει συμβολή στην επίτευξη υψηλού επιπέδου προστασίας της υγείας 7(4) ότι η Επιτροπή, στην ανακοίνωσή της της 24ης Νοεμβρίου 1993 που αφορά το πλαίσιο δράσης στον τομέα της δημόσιας υγείας, αναγνωρίζει ότι οι εκούσιοι και ακούσιοι τραυματισμοί και ατυχήματα αποτελούν τομέα προτεραιότητας για την ανάληψη δράσης στα πλαίσια της δημόσιας υγείας 7(5) ότι ο μεγάλος αριθμός τραυματισμών που προκαλούνται κάθε χρόνο στην Ευρώπη έχει ανυπολόγιστες συνέπειες τόσο για τους ίδιους τους τραυματίες όσο και σε κοινωνικό και οικονομικό επίπεδο 7(6) ότι η πρόληψη των τραυματισμών και η επακόλουθη μείωση του αριθμού τους πρέπει να αποτελέσουν προτεραιότητα στα πλαίσια των δράσεων της Κοινότητας σε θέματα δημόσιας υγείας, λόγω ιδίως του μεγάλου κοινωνικού και οικονομικού οφέλους που προκύπτει από μια κοινοτική δράση, η οποία έχει επιπλέον εξαιρετικά ευνοϊκή σχέση κόστους/ωφελειών 7(7) ότι, στους τομείς που δεν εντάσσονται στην αποκλειστική αρμοδιότητά της, όπως η δράση για την πρόληψη των τραυματισμών, η Κοινότητα παρεμβαίνει, σύμφωνα με την αρχή της επικουρικότητας μόνον εάν και στο βαθμό που ο στόχος της προβλεπόμενης δράσης, λόγω των διαστάσεων ή των αποτελεσμάτων της, μπορεί να υλοποιηθεί καλύτερα σε κοινοτικό επίπεδο 7(8) ότι μια κοινοτική δράση στον τομέα της πρόληψης των τραυματισμών θα επιφέρει προστιθέμενη αξία με το να συγκεντρώσει τις ήδη αναληφθείσες, κάπως μεμονωμένα, σε εθνικό επίπεδο δραστηριότητες και να εξασφαλίσει την αλληλοσυμπλήρωσή τους, με σημαντικά αποτελέσματα στο σύνολο της Κοινότητας 7(9) ότι ενδείκνυται να θεσπισθεί πρόγραμμα δράσης που θα συμβάλει στη μείωση της συχνότητας των τραυματισμών 7(10) ότι οι δραστηριότητες που εκτελούνται στα πλαίσια του κοινοτικού συστήματος πληροφόρησης σχετικά με τα οικιακά ατυχήματα και τα ατυχήματα κατά τις δραστηριότητες αναψυχής (EHLASS), το οποίο θεσπίστηκε με την απόφαση αριθ. 3092/94/ΕΚ του Ευρωπαϊκού Κοινοβουλίου και του Συμβουλίου (5) και το οποίο έληξε στο τέλος του 1997, έφεραν θετικά αποτελέσματα 7 ότι, συνεπώς, ενδείκνυται να επαναληφθούν οι εν λόγω δραστηριότητες 7(11) ότι μια από τις απαραίτητες προϋποθέσεις για την εφαρμογή του παρόντος προγράμματος είναι η δημιουργία κοινοτικού συστήματος συλλογής δεδομένων και ανταλλαγής πληροφοριών 7 ότι το σύστημα αυτό ενδείκνυται να στηρίζεται στην ενίσχυση και τη βελτίωση του κεκτημένου του παλαιού συστήματος EHLASS 7(12) ότι η εφαρμογή του κοινοτικού συστήματος συλλογής δεδομένων και ανταλλαγής πληροφοριών προϋποθέτει απαραιτήτως την τήρηση νομικών διατάξεων σε θέματα προστασίας των φυσικών προσώπων έναντι της επεξεργασίας των δεδομένων προσωπικού χαρακτήρα και την καθιέρωση μηχανισμών που να εξασφαλίζουν τον εμπιστευτικό χαρακτήρα και την ασφάλειά τους 7 ότι, εν προκειμένω, το Ευρωπαϊκό Κοινοβούλιο και το Συμβούλιο εξέδωσαν την οδηγία 95/46/ΕΚ, της 24ης Οκτωβρίου 1995, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και για την ελεύθερη κυκλοφορία των δεδομένων αυτών (6) 7(13) ότι, για την επιδημιολογία των τραυματισμών και τον καθορισμό δεικτών υγείας στους οποίους αναφέρεται η απόφαση αριθ. 1400/97/ΕΚ του Ευρωπαϊκού Κοινοβουλίου και του Συμβουλίου, της 30ής Ιουνίου 1997, για τη θέσπιση κοινοτικού προγράμματος δράσης σε θέματα παρακολούθησης της υγείας στο πλαίσιο της δράσης στον τομέα της δημόσιας υγείας (1997-2001) (7), έχει πρωταρχική σημασία η συλλογή δεδομένων και η ανταλλαγή πληροφοριών να γίνονται βάσει συγκρίσιμων και συμβατών στοιχείων σχετικά με τους τραυματισμούς 7(14) ότι, με το να συμμετέχει στη βελτίωση των γνώσεων και της κατανόησης της πρόληψης των τραυματισμών και στην ευρύτερη διάδοση των σχετικών πληροφοριών, με το να εξασφαλίζει μια βελτιωμένη συγκρισιμότητα των πληροφοριών του τομέα και με το να αναπτύσσει δραστηριότητες που συμπληρώνουν τα υφιστάμενα κοινοτικά προγράμματα και δράσεις, αποφεύγοντας ωστόσο τις επικαλύψεις, το παρόν πρόγραμμα θα συμβάλει στην επίτευξη των κοινοτικών στόχων που ορίζονται στο άρθρο 129 της συνθήκης 7(15) ότι, γενικά, η σχετική με την πρόληψη των τραυματισμών κοινοτική δράση πρέπει να λαμβάνει υπόψη τις εφαρμογές της τηλεματικής στον τομέα της υγείας 7 ότι, ειδικότερα, για την εφαρμογή του παρόντος προγράμματος, πρέπει να υπάρχει στενός συντονισμός με τα σχέδια κοινού ενδιαφέροντος του προγράμματος τηλεματικής ανταλλαγής δεδομένων μεταξύ των δημοσίων διοικήσεων (IDA) 7(16) ότι θα πρέπει να ευνοηθεί η συνεργασία με τους αρμόδιους σε θέματα δημόσιας υγείας διεθνείς οργανισμούς και με τις τρίτες χώρες 7(17) ότι το παρόν πρόγραμμα πρέπει να έχει πενταετή διάρκεια, προκειμένου να υπάρχει αρκετός χρόνος για την επίτευξη των τεθέντων στόχων 7(18) ότι, προκειμένου να αυξηθεί η αξία και ο αντίκτυπος του παρόντος προγράμματος, θα πρέπει να γίνεται συνεχής αξιολόγηση των δράσεων που αναλαμβάνονται, ιδιαίτερα όσον αφορά την αποτελεσματικότητά τους και την επίτευξη των τεθέντων στόχων 7(19) ότι ενδείκνυται να προβλεφθεί η δυνατότητα προσαρμογής ή τροποποίησης του παρόντος προγράμματος, ώστε να λαμβάνονται ταυτόχρονα υπόψη η αξιολόγηση και οι εξελίξεις που ενδέχεται να προκύψουν στο γενικότερο πλαίσιο της κοινοτικής δράσης στον τομέα της δημόσιας υγείας 7(20) ότι επιβάλλεται η Επιτροπή να εξασφαλίσει την εφαρμογή του παρόντος προγράμματος σε στενή συνεργασία με τα κράτη μέλη 7(21) ότι, στις 20 Δεκεμβρίου 1994, συνήφθη ένα modus vivendi (8), μεταξύ του Ευρωπαϊκού Κοινοβουλίου, του Συμβουλίου και της Επιτροπής ως προς τα εκτελεστικά μέτρα που θα ισχύουν για όσες πράξεις εκδίδονται με τη διαδικασία που προβλέπεται στο άρθρο 189 Β της συνθήκης 7(22) ότι η παρούσα απόφαση καθορίζει, για ολόκληρη τη διάρκεια του παρόντος προγράμματος, χρηματοδοτικό πλαίσιο που αποτελεί την προνομιακή αναφορά, κατά την έννοια του σημείου 1 της δήλωσης του Ευρωπαϊκού Κοινοβουλίου, του Συμβουλίου και της Επιτροπής της 6ης Μαρτίου 1995 (9), για την αρμόδια επί του προϋπολογισμού αρχή, στο πλαίσιο της ετήσιας διαδικασίας του προϋπολογισμού,ΑΠΟΦΑΣΙΖΟΥΝ:Άρθρο 1 Διάρκεια και στόχος του προγράμματος 1. Θεσπίζεται κοινοτικό πρόγραμμα δράσης για την πρόληψη των τραυματισμών, αποκαλούμενο στο εξής «το παρόν πρόγραμμα», για το διάστημα από 1ης Ιανουαρίου 1999 έως 31 Δεκεμβρίου 2003, στο πλαίσιο της δράσης στον τομέα της δημοσίας υγείας.2. Σκοπός του παρόντος προγράμματος είναι να συμβάλει στις δραστηριότητες για τη δημόσια υγεία που αποσκοπούν στη μείωση της συχνότητας των τραυματισμών, ιδίως αυτών που προκαλούνται από οικιακά ατυχήματα ή από ατυχήματα κατά τις δραστηριότητες αναψυχής, με την προώθηση:α) της επιδημιολογικής παρακολούθησης των τραυματισμών, μέσω κοινοτικού συστήματος συλλογής δεδομένων και ανταλλαγής πληροφοριών σχετικά με τους τραυματισμούς, βασιζόμενου στην ενίσχυση και τη βελτίωση του κεκτημένου του παλαιού συστήματος EHLASS 7β) των ανταλλαγών πληροφοριών για τη χρησιμοποίηση των δεδομένων αυτών, οι οποίες θα συμβάλουν στον καθορισμό των προτεραιοτήτων και των βέλτιστων στρατηγικών πρόληψης.3. Το αναφερόμενο στην παράγραφο 2 στοιχείο α) κοινοτικό σύστημα και η αναφερόμενη στην παράγραφο 2 στοιχείο β) ειδική δράση, που θα εφαρμοσθούν στα πλαίσια του παρόντος προγράμματος, περιέχονται στο παράρτημα.Άρθρο 2 Εφαρμογή 1. Η Επιτροπή, σε στενή συνεργασία με τα κράτη μέλη, εξασφαλίζει την εφαρμογή του κοινοτικού συστήματος και της ειδικής δράσης, που περιγράφονται στο παράρτημα, σύμφωνα με το άρθρο 5.2. Η Επιτροπή συνεργάζεται με τους φορείς και τους οργανισμούς που αναπτύσσουν δραστηριότητα στον τομέα της πρόληψης των τραυματισμών.Άρθρο 3 Συνοχή και συμπληρωματικότητα Η Επιτροπή μεριμνά για τη συνοχή και τη συμπληρωματικότητα μεταξύ του κοινοτικού συστήματος και της ειδικής δράσης που θα εφαρμοστούν στο πλαίσιο του παρόντος προγράμματος και των δραστηριοτήτων εκείνων που πραγματοποιούνται στο πλαίσιο άλλων κοινοτικών προγραμμάτων, δράσεων και πρωτοβουλιών, ιδίως στον τομέα των εργατικών ατυχημάτων, της οδικής ασφάλειας, της ασφάλειας των προϊόντων και της πολιτικής άμυνας.Άρθρο 4 Χρηματοδότηση 1. Το χρηματοδοτικό πλαίσιο για την εκτέλεση του παρόντος προγράμματος για την περίοδο που αναφέρεται στο άρθρο 1 καθορίζεται σε 14 εκατομμύρια ευρώ.2. Οι ετήσιες πιστώσεις εγκρίνονται από την αρμόδια για τον προϋπολογισμό αρχή εντός των ορίων των δημοσιονομικών προοπτικών.Άρθρο 5 Επιτροπή 1. Η Επιτροπή επικουρείται από επιτροπή αποτελούμενη από αντιπροσώπους των κρατών μελών και προεδρευόμενη από τον αντιπρόσωπο της Επιτροπής.2. Ο αντιπρόσωπος της Επιτροπής υποβάλλει στην επιτροπή σχέδια μέτρων σχετικά με:α) τον εσωτερικό κανονισμό της επιτροπής 7β) ετήσιο πρόγραμμα εργασίας με τις προτεραιότητες δράσης 7γ) τις λεπτομέρειες, διαδικασίες και προδιαγραφές όσον αφορά το περιεχόμενο και τη χρηματοδότηση οι οποίες είναι αναγκαίες για τη διασφάλιση της εφαρμογής του κοινοτικού συστήματος που περιγράφεται στο μέρος Α του παραρτήματος, συμπεριλαμβανομένων εκείνων που αφορούν τη συμμετοχή των χωρών που αναφέρονται στο άρθρο 6 παράγραφος 2 7δ) τις λεπτομέρειες, τα κριτήρια και τις διαδικασίες επιλογής και χρηματοδότησης των σχεδίων για την εφαρμογή της ειδικής δράσης που περιγράφεται στο μέρος Β του παραρτήματος, συμπεριλαμβανομένων εκείνων που συνεπάγονται συνεργασία με αρμόδιους διεθνείς οργανισμούς σε θέματα δημόσιας υγείας και τη συμμετοχή των χωρών που αναφέρονται στο άρθρο 6 παράγραφος 2 7ε) τη διαδικασία παρακολούθησης και αξιολόγησης 7στ) τις λεπτομέρειες συντονισμού με τα προγράμματα και τις πρωτοβουλίες που έχουν άμεση σχέση με την υλοποίηση του στόχου του παρόντος προγράμματος 7ζ) τις λεπτομέρειες συνεργασίας με τους φορείς και τους οργανισμούς που προβλέπονται στο άρθρο 2 παράγραφος 2.Η επιτροπή διατυπώνει τη γνώμη της σχετικά με τα προαναφερόμενα σχέδια μέτρων εντός προθεσμίας που μπορεί να καθορίζει ο πρόεδρος ανάλογα με τον επείγοντα χαρακτήρα του θέματος. Η γνώμη διατυπώνεται με την πλειοψηφία που προβλέπεται στο άρθρο 148 παράγραφος 2 της συνθήκης για την έκδοση των αποφάσεων που καλείται να λάβει το Συμβούλιο βάσει προτάσεως της Επιτροπής. Κατά την ψηφοφορία στο πλαίσιο της επιτροπής, οι ψήφοι των αντιπροσώπων των κρατών μελών σταθμίζονται σύμφωνα με το προαναφερόμενο άρθρο. Ο πρόεδρος δεν λαμβάνει μέρος στην ψηφοφορία.Η Επιτροπή θεσπίζει μέτρα τα οποία μπορούν να εφαρμοστούν αμέσως. Ωστόσο, εάν τα μέτρα αυτά δεν είναι σύμφωνα προς τη γνώμη της επιτροπής, τότε ανακοινώνονται αμέσως από την Επιτροπή στο Συμβούλιο. Στην περίπτωση αυτή:- η Επιτροπή αναβάλλει την εφαρμογή των μέτρων που αποφάσισε για δύο μήνες από την ημερομηνία της ανακοίνωσης,- το Συμβούλιο, αποφασίζοντας με ειδική πλειοψηφία, μπορεί να λάβει διαφορετική απόφαση εντός της προθεσμίας που αναφέρεται στην πρώτη περίπτωση.3. Επιπλέον, η Επιτροπή μπορεί να ζητά τη γνώμη της επιτροπής σχετικά με κάθε άλλο θέμα που αφορά την εφαρμογή του παρόντος προγράμματος.Ο αντιπρόσωπος της Επιτροπής υποβάλλει στην επιτροπή σχέδιο των ληπτέων μέτρων. Η επιτροπή γνωμοδοτεί σχετικά με το σχέδιο αυτό, εντός προθεσμίας που μπορεί να καθορίζει ο πρόεδρος ανάλογα με τον επείγοντα χαρακτήρα του θέματος, προβαίνοντας ενδεχομένως σε ψηφοφορία.Η γνώμη καταχωρείται στα πρακτικά 7 επιπλέον, κάθε κράτος μέλος έχει το δικαίωμα να ζητήσει να καταχωρηθεί η θέση του στα εν λόγω πρακτικά.Η Επιτροπή λαμβάνει δεόντως υπόψη τη γνώμη της επιτροπής, την οποία και ενημερώνει σχετικά με τον τρόπο με τον οποίο έλαβε υπόψη τη γνώμη της.4. Ο αντιπρόσωπος της Επιτροπής ενημερώνει τακτικά την επιτροπή:- σχετικά με την οικονομική συνδρομή που χορηγείται στο πλαίσιο του παρόντος προγράμματος (ποσό, διάρκεια, κατανομή και δικαιούχοι),- σχετικά με τις προτάσεις της Επιτροπής ή τις πρωτοβουλίες της Κοινότητας και την εφαρμογή προγραμμάτων σε άλλους τομείς που σχετίζονται άμεσα με την υλοποίηση του στόχου του παρόντος προγράμματος, προκειμένου να διασφαλίζονται οι προβλεπόμενες στο άρθρο 3 συνοχή και συμπληρωματικότητα.Άρθρο 6 Διεθνής συνεργασία 1. Με την επιφύλαξη του άρθρου 228 της συνθήκης, κατά τη διάρκεια της εφαρμογής του παρόντος προγράμματος, ενθαρρύνεται και υλοποιείται, με τη διαδικασία του άρθρου 5, η συνεργασία με τις τρίτες χώρες και με τους αρμόδιους σε θέματα δημόσιας υγείας διεθνείς οργανισμούς όσον αφορά την ειδική δράση η οποία περιγράφεται στο μέρος Β του παραρτήματος.2. Στο παρόν πρόγραμμα μπορούν να συμμετέχουν οι συνδεδεμένες χώρες της Κεντρικής και Ανατολικής Ευρώπης, σύμφωνα με τους όρους που καθορίζονται στις συμφωνίες σύνδεσης ή τα σχετικά συμπληρωματικά πρωτόκολλα, όσον αφορά τη συμμετοχή σε κοινοτικά προγράμματα.Στο παρόν πρόγραμμα μπορούν να συμμετέχουν η Κύπρος και η Μάλτα, βάσει συμπληρωματικών πιστώσεων, σύμφωνα με τους ίδιους κανόνες με αυτούς που ισχύουν για τις χώρες της Ευρωπαϊκής Ζώνης Ελεύθερων Συναλλαγών (ΕΖΕΣ), στο πλαίσιο των διαδικασιών που θα συμφωνηθούν με αυτές τις δύο χώρες.Άρθρο 7 Παρακολούθηση και αξιολόγηση 1. Κατά την εφαρμογή της παρούσας απόφασης, η Επιτροπή λαμβάνει τα απαιτούμενα μέτρα για την εξασφάλιση της παρακολούθησης και της συνεχούς αξιολόγησης του παρόντος προγράμματος, λαμβάνοντας υπόψη τον στόχο που αναφέρεται στο άρθρο 1.2. Η Επιτροπή υποβάλλει στο Ευρωπαϊκό Κοινοβούλιο και το Συμβούλιο ενδιάμεση έκθεση κατά τη διάρκεια του τρίτου έτους λειτουργίας του παρόντος προγράμματος, καθώς και τελική έκθεση κατά τη λήξη του παρόντος προγράμματος. Στις εκθέσεις αυτές ενσωματώνονται οι πληροφορίες σχετικά με την κοινοτική χρηματοδότηση στο πλαίσιο του παρόντος προγράμματος και σχετικά με τη συνοχή και τη συμπληρωματικότητα με τα προγράμματα, δράσεις και πρωτοβουλίες που αναφέρονται στο άρθρο 3, καθώς και τα αποτελέσματα της αξιολόγησης που προβλέπεται στην παράγραφο 1 του παρόντος άρθρου. Οι εν λόγω εκθέσεις υποβάλλονται και στην Οικονομική και Κοινωνική Επιτροπή και την Επιτροπή των Περιφερειών. Στην ενδιάμεση έκθεση, πρέπει επίσης λαμβάνονται υπόψη οι εξελίξεις στα πλαίσια της κοινοτικής δράσης στον τομέα της δημόσιας υγείας.3. Βάσει της ενδιάμεσης έκθεσης που αναφέρεται στην παράγραφο 2, η Επιτροπή μπορεί, ενδεχομένως, να υποβάλλει κατάλληλες προτάσεις τροποποίησης ή προσαρμογής του παρόντος προγράμματος.Βρυξέλλες, 8 Φεβρουαρίου 1999.Για το Ευρωπαϊκό ΚοινοβούλιοΟ ΠρόεδροςJ. M. GIL-ROBLESΓια το ΣυμβούλιοΟ ΠρόεδροςO. LAFONTAINE(1) ΕΕ C 202 της 2. 7. 1997, σ. 20 καιΕΕ C 154 της 19. 5. 1998, σ. 14.(2) ΕΕ C 19 της 21. 1. 1998, σ. 1.(3) ΕΕ C 379 της 15. 12. 1997, σ. 44.(4) Γνώμη του Ευρωπαϊκού Κοινοβουλίου της 11ης Μαρτίου 1998 (ΕΕ C 104 της 6. 4. 1998, σ. 119), κοινή θέση του Συμβουλίου της 23ης Νοεμβρίου 1998 (ΕΕ C 404 της 23. 12. 1998, σ. 21) και απόφαση του Ευρωπαϊκού Κοινοβουλίου της 16ης Δεκεμβρίου 1998 (δεν έχει ακόμη δημοσιευθεί στην Επίσημη Εφημερίδα). Απόφαση του Συμβουλίου της 25ης Ιανουαρίου 1999.(5) ΕΕ L 331 της 21. 12. 1994, σ. 1.(6) ΕΕ L 281 της 23. 11. 1995, σ. 31.(7) ΕΕ L 193 της 22. 7. 1997, σ. 1.(8) ΕΕ C 102 της 4. 4. 1996, σ. 1.(9) ΕΕ C 102 της 4. 4. 1996, σ. 4.ΠΑΡΑΡΤΗΜΑ ΚΟΙΝΟΤΙΚΟ ΣΥΣΤΗΜΑ ΚΑΙ ΕΙΔΙΚΗ ΔΡΑΣΗ ΠΟΥ ΘΑ ΕΦΑΡΜΟΣΘΟΥΝ ΠΡΟΣ ΕΠΙΤΕΥΞΗ ΤΟΥ ΣΤΟΧΟΥ ΤΟΥ ΑΡΘΡΟΥ 1 ΠΑΡΑΓΡΑΦΟΣ 2 Α. ΚΟΙΝΟΤΙΚΟ ΣΥΣΤΗΜΑ ΣΥΛΛΟΓΗΣ ΔΕΔΟΜΕΝΩΝ ΚΑΙ ΑΝΤΑΛΛΑΓΗΣ ΠΛΗΡΟΦΟΡΙΩΝ ΓΙΑ ΤΟΥΣ ΤΡΑΥΜΑΤΙΣΜΟΥΣ 1. Το κοινοτικό σύστημα συλλογής δεδομένων και ανταλλαγής πληροφοριών για τους τραυματισμούς, αποκαλούμενο στο εξής «σύστημα», αποσκοπεί στη συλλογή πληροφοριών σχετικά με τους τραυματισμούς, ιδίως όσους οφείλονται σε οικιακό ατύχημα ή σε ατύχημα κατά τις δραστηριότητες αναψυχής.2. Το σύστημα θα εφαρμοσθεί με την προσφυγή κατά κύριο λόγο σε τηλεματικά μέσα, και ιδίως στο τηλεματικό δίκτυο EUPHIN (European Union Public Health Information Network - Δίκτυο Πληροφόρησης της Ευρωπαϊκής Ένωσης για τη Δημόσια Υγεία), το οποίο αναπτύχθηκε στο πλαίσιο των σχεδίων κοινού ενδιαφέροντος του προγράμματος τηλεματικής ανταλλαγής δεδομένων μεταξύ των δημοσίων διοικήσεων (IDA).3. Το σύστημα θα αναπτυχθεί με βάση την πείρα που έχει αποκτηθεί από το παλαιό κοινοτικό σύστημα EHLASS και την αξιολόγησή του.4. Η συλλογή δεδομένων γίνεται, σύμφωνα με τα συστήματα συλλογής που υποβάλλουν, για το σκοπό αυτό, τα κράτη μέλη, στα νοσοκομεία ή/και άλλα κατάλληλα ιδρύματα και υπηρεσίες, και μέσω ερευνών. Η συλλογή και η διαβίβαση στο σύστημα πληροφοριών εξασφαλίζονται υπό την ευθύνη των κρατών μελών, τα οποία φροντίζουν να εξασφαλίζουν την αξιοπιστία των πηγών δεδομένων.5. Ιδιαίτερη προσοχή δίδεται:- στη μεθοδολογία συλλογής δεδομένων για λόγους σύγκρισης και συμβατότητας,- στα κριτήρια αντιπροσωπευτικότητας των δεδομένων,- στην εξασφάλιση της ποιότητας των δεδομένων.6. Τα δεδομένα πρέπει να είναι κωδικοποιημένα, ιδίως σύμφωνα με προσέγγιση βασιζόμενη στα κοινά κριτήρια του εγχειριδίου κωδικοποίησης του παλαιού συστήματος EHLASS.7. Οι τρόποι πρόσβασης των διαφόρων οργανισμών και ενώσεων στο σύστημα θα καθορισθούν στα πλαίσιο της εφαρμογής του παρόντος προγράμματος.B. ΕΙΔΙΚΗ ΔΡΑΣΗ ΓΙΑ ΤΗΝ ΕΠΙΔΗΜΙΟΛΟΓΙΚΗ ΠΑΡΑΚΟΛΟΥΘΗΣΗ ΤΩΝ ΤΡΑΥΜΑΤΙΣΜΩΝ ΚΑΙ ΤΙΣ ΑΝΤΑΛΛΑΓΕΣ ΠΛΗΡΟΦΟΡΙΩΝ Ο στόχος αυτής της ειδικής δράσης είναι να ενθαρρύνει και να υποστηρίξει τη δημιουργία κοινοτικών δικτύων σχετικά με την επιδημιολογία των τραυματισμών και τις ανταλλαγές πληροφοριών, τα οποία θα είναι αφιερωμένα ιδιαίτερα στα ακόλουθα καθήκοντα:- προώθηση των συντονισμένων προσεγγίσεων για όλα τα τεχνικά και μεθοδολογικά στοιχεία, και ιδιαίτερα τους κωδικούς και τους ορισμούς και τη συλλογή των δεδομένων,- θέση στη διάθεση του συστήματος και γνωστοποίηση προς αυτό συγκρίσιμων και συμβατών δεδομένων,- εξέταση του βαθμού κάλυψης που εξασφαλίζουν τα υπάρχοντα συστήματα συλλογής δεδομένων και, αν χρειασθεί, μελέτη των μέτρων για τη βελτίωση αυτής της κάλυψης 7 συμβολή στον εντοπισμό των αναγκών όσον αφορά τις έρευνες,- προώθηση της δημιουργίας μιας βάσης δεδομένων στην οποία θα καταχωρούνται τα αποτελέσματα των ερευνών,- συλλογή, επεξεργασία και διάδοση πληροφοριών,- διευκόλυνση του εντοπισμού των επικίνδυνων προϊόντων,- ανάπτυξη νέων προσεγγίσεων ή καινοτόμων μεθόδων για την αντιμετώπιση των προβλημάτων,- ανάλυση των παραγόντων κινδύνου και των στρατηγικών πρόληψης.


title: Απόφαση 2005/44/ΚΕΠΠΑ του Συμβουλίου, της 20ής Δεκεμβρίου 2004, για τη σύναψη της συμφωνίας μεταξύ της Ευρωπαϊκής Ένωσης και της Ελβετικής Ομοσπονδίας σχετικά με τη συμμετοχή της Ελβετικής Ομοσπονδίας στην επιχείρηση στρατιωτικής διαχείρισης κρίσεων της Ευρωπαϊκής Ένωσης στη Βοσνία-Ερζεγοβίνη (επιχείρηση ALTHEA)

text:
               22.1.2005

               EL

               Επίσημη Εφημερίδα της Ευρωπαϊκής Ένωσης

               L 20/41

         ΑΠΌΦΑΣΗ 2005/44/ΚΕΠΠΑ ΤΟΥ ΣΥΜΒΟΥΛΊΟΥ
   της 20ής Δεκεμβρίου 2004
   για τη σύναψη της συμφωνίας μεταξύ της Ευρωπαϊκής Ένωσης και της Ελβετικής Ομοσπονδίας σχετικά με τη συμμετοχή της Ελβετικής Ομοσπονδίας στην επιχείρηση στρατιωτικής διαχείρισης κρίσεων της Ευρωπαϊκής Ένωσης στη Βοσνία-Ερζεγοβίνη (επιχείρηση ALTHEA)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την Ευρωπαϊκή Ένωση, και ιδίως το άρθρο 24,
   τη σύσταση της προεδρίας,
   Εκτιμώντας τα ακόλουθα:

               (1)

               Στις 12 Ιουλίου 2004, το Συμβούλιο υιοθέτησε την κοινή δράση 2004/570/ΚΕΠΠΑ για τη στρατιωτική επιχείρηση της Ευρωπαϊκής Ένωσης στη Βοσνία-Ερζεγοβίνη (1).

               (2)

               Το άρθρο 11 παράγραφος 3 της εν λόγω κοινής δράσης προβλέπει ότι οι λεπτομέρειες των ρυθμίσεων σχετικά με τη συμμετοχή τρίτων κρατών καθορίζονται βάσει συμφωνίας σύμφωνα με το άρθρο 24 της συνθήκης για την Ευρωπαϊκή Ένωση.

               (3)

               Κατόπιν εξουσιοδοτήσεως του Συμβουλίου της 13ης Σεπτεμβρίου 2004, η προεδρία, επικουρούμενη από το Γενικό Γραμματέα/Ύπατο Εκπρόσωπο διαπραγματεύθηκε συμφωνία μεταξύ της Ευρωπαϊκής Ένωσης και της Ελβετικής Ομοσπονδίας σχετικά με τη συμμετοχή της Ελβετικής Ομοσπονδίας στην επιχείρηση στρατιωτικής διαχείρισης κρίσεων της Ευρωπαϊκής Ένωσης στη Βοσνία-Ερζεγοβίνη.

               (4)

               Η συμφωνία θα πρέπει να εγκριθεί,

         ΑΠΟΦΑΣΙΖΕΙ:
   Άρθρο 1
   Η συμφωνία μεταξύ της Ευρωπαϊκής Ένωσης και της Ελβετικής Ομοσπονδίας σχετικά με τη συμμετοχή της Ελβετικής Ομοσπονδίας στην επιχείρηση στρατιωτικής διαχείρισης κρίσεων της Ευρωπαϊκής Ένωσης στη Βοσνία-Ερζεγοβίνη (επιχείρηση ALTHEA) εγκρίνεται εξ ονόματος της Ευρωπαϊκής Ένωσης.
   Το κείμενο της συμφωνίας επισυνάπτεται στην παρούσα απόφαση.
   Άρθρο 2
   Ο πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να υπογράψουν τη συμφωνία δεσμεύοντας την Ευρωπαϊκή Ένωση.
   Άρθρο 3
   Η παρούσα απόφαση παράγει αποτελέσματα από την ημέρα της εκδόσεώς της.
   Άρθρο 4
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 20 Δεκεμβρίου 2004.

            Για το Συμβούλιο

            Ο Πρόεδρος

         P. VAN GEEL

      (1)  ΕΕ L 252 της 28.7.2004, σ. 10.
   ΣΥΜΦΩΝΊΑ
   μεταξύ της Ευρωπαϊκής Ένωσης και της Ελβετικής Συνομοσπονδίας για τη συμμετοχή της Ελβετικής Συνομοσπονδίας στην επιχείρηση στρατιωτικής διαχείρισης κρίσεων της Ευρωπαϊκής Ένωσης στη Βοσνία-Ερζεγοβίνη (επιχείρηση ALTHEA)
   Η ΕΥΡΩΠΑΪΚΗ ΕΝΩΣΗ (ΕΕ),
   αφενός, και
   Η ΕΛΒΕΤΙΚΗ ΣΥΝΟΜΟΣΠΟΝΔΙΑ,
   αφετέρου,
   καλούμενες εφεξής τα «μέρη»,
   ΛΑΜΒΑΝΟΝΤΑΣ ΥΠΟΨΗ:

               —

               την έκδοση της απόφασης 1575 (2004) του Συμβουλίου Ασφαλείας των Ηνωμένων Εθνών, της 22ας Νοεμβρίου 2004, για τη σύσταση της EUFOR (στρατιωτική δύναμη της Ευρωπαϊκής Ένωσης),

               —

               την έκδοση από το Συμβούλιο της Ευρωπαϊκής Ένωσης της απόφασης 2004/803/ΚΕΠΠΑ της 25ης Νοεμβρίου 2004 για την έναρξη της στρατιωτικής επιχείρησης της Ευρωπαϊκής Ένωσης στη Βοσνία-Ερζεγοβίνη (1),

               —

               την υιοθέτηση από το Συμβούλιο της Ευρωπαϊκής Ένωσης της κοινής δράσης 2004/570/ΚΕΠΠΑ της 12ης Ιουλίου 2004 όσον αφορά την στρατιωτική επιχείρηση της Ευρωπαϊκής Ένωσης στη Βοσνία-Ερζεγοβίνη (2),

               —

               την πρόσκληση προς την Ελβετική Συνομοσπονδία να συμμετάσχει στην επιχείρηση της οποίας ηγείται η ΕΕ,

               —

               την επιτυχή ολοκλήρωση της διαδικασίας συγκρότησης δυνάμεων και τη σύσταση του διοικητή επιχειρήσεων της ΕΕ και της στρατιωτικής επιτροπής της ΕΕ να συμφωνηθεί η συμμετοχή δυνάμεων της Ελβετικής Συνομοσπονδίας στην επιχείρηση της οποίας ηγείται η ΕΕ,

               —

               την απόφαση ΒiH/1/2004 της επιτροπής πολιτικής και ασφάλειας της 21ης Σεπτεμβρίου 2004 (3) να γίνει δεκτή η συνεισφορά της Ελβετικής Συνομοσπονδίας στη στρατιωτική επιχείρηση της Ευρωπαϊκής Ένωσης στη Βοσνία Ερζεγοβίνη,

               —

               την απόφαση BiH/3/2004 της επιτροπής πολιτικής και ασφάλειας της 29ης Σεπτεμβρίου 2004 σχετικά με τη συγκρότηση της επιτροπής συνεισφερόντων για τη στρατιωτική επιχείρηση της Ευρωπαϊκής Ένωσης Βοσνίας-Ερζεγοβίνης (4),

         ΣΥΜΦΩΝΗΣΑΝ ΤΑ ΑΚΟΛΟΥΘΑ:
   Άρθρο 1
   Συμμετοχή στην επιχείρηση
   1.   Η Ελβετική Συνομοσπονδία συμμετέχει στην κοινή δράση 2004/570/ΚΕΠΠΑ της 12ης Ιουλίου 2004 για τη στρατιωτική επιχείρηση της Ευρωπαϊκής Ένωσης στη Βοσνία-Ερζεγοβίνη καθώς και σε οποιαδήποτε κοινή δράση ή απόφαση με την οποία το Συμβούλιο της Ευρωπαϊκής Ένωσης αποφασίζει την παράταση της ενωσιακής επιχείρησης στρατιωτικής διαχείρισης κρίσεων, σύμφωνα με τις διατάξεις της παρούσας συμφωνίας και τυχόν απαιτούμενες εκτελεστικές ρυθμίσεις.
   2.   Η συνεισφορά της Ελβετικής Συνομοσπονδίας στην ενωσιακή επιχείρηση στρατιωτικής διαχείρισης κρίσεων δε θίγει την αυτονομία λήψης αποφάσεων της Ευρωπαϊκής Ένωσης.
   3.   Η Ελβετική Συνομοσπονδία εξασφαλίζει ότι οι δυνάμεις και το προσωπικό της που συμμετέχουν στην ενωσιακή επιχείρηση στρατιωτικής διαχείρισης κρίσεων εκτελούν την αποστολή τους σύμφωνα με:

               —

               την κοινή δράση 2004/570/ΚΕΠΠΑ και πιθανές μεταγενέστερες τροποποιήσεις της,

               —

               το σχέδιο επιχειρήσεων,

               —

               τα μέτρα εφαρμογής.

         4.   Οι δυνάμεις και το προσωπικό που αποσπώνται από την Ελβετική Συνομοσπονδία στην επιχείρηση εκτελούν τα καθήκοντά τους και συμπεριφέρονται με αποκλειστικό γνώμονα το συμφέρον της ενωσιακής επιχείρησης στρατιωτικής διαχείρισης κρίσεων.
   5.   Η Ελβετική Συνομοσπονδία ενημερώνει σε εύλογο διάστημα το διοικητή επιχειρήσεων της ΕΕ για κάθε αλλαγή που επέρχεται στη συμμετοχή της στην επιχείρηση, περιλαμβανομένης και της απόσυρσης της συμβολής της.
   Άρθρο 2
   Καθεστώς των δυνάμεων
   1.   Το καθεστώς των δυνάμεων και του προσωπικού με τα οποία συνεισφέρει η Ελβετική Συνομοσπονδία στην ενωσιακή επιχείρηση στρατιωτικής διαχείρισης κρίσεων διέπεται από τη συμφωνία για το καθεστώς των δυνάμεων, εφόσον υπάρχει, η οποία συνήφθη μεταξύ της Ευρωπαϊκής Ένωσης και της χώρας υποδοχής.
   2.   Το καθεστώς των δυνάμεων και του προσωπικού που τοποθετούνται σε αρχηγεία ή μονάδες διοικήσεως που ευρίσκονται εκτός της Βοσνίας-Ερζεγοβίνης διέπεται από διακανονισμούς μεταξύ των σχετικών αρχηγείων και μονάδων διοικήσεως και της Ελβετικής Συνομοσπονδίας.
   3.   Με την επιφύλαξη των διατάξεων για το καθεστώς των δυνάμεων που μνημονεύονται στην παράγραφο 1 του παρόντος άρθρου, η Ελβετική Συνομοσπονδία ασκεί τη δικαιοδοσία της επί των δυνάμεων και του προσωπικού της που συμμετέχουν στην ενωσιακή επιχείρηση στρατιωτικής διαχείρισης κρίσεων.
   4.   Εμπίπτει στην Ελβετική Συνομοσπονδία να αντικρούει τυχόν αξιώσεις που συνδέονται με τη συμμετοχή στην ενωσιακή επιχείρηση στρατιωτικής διαχείρισης κρίσεων και οι οποίες εγείρονται από τις δυνάμεις και το προσωπικό της ή τα αφορούν. Εμπίπτει στην Ελβετική Συνομοσπονδία να κινεί οποιαδήποτε διαδικασία, ειδικότερα ποινική ή πειθαρχική δίωξη κατά μέλους των δυνάμεων και του προσωπικού της, σύμφωνα με τις νομοθετικές και κανονιστικές της διατάξεις.
   5.   Η Ελβετική Συνομοσπονδία αναλαμβάνει να υποβάλει δήλωση όσον αφορά την παραίτηση από αξιώσεις έναντι οποιουδήποτε κράτους που συμμετέχει στην ενωσιακή επιχείρηση στρατιωτικής διαχείρισης κρίσεων, προβαίνει δε στην ενέργεια αυτή κατά την υπογραφή της παρούσας συμφωνίας.
   6.   Η Ευρωπαϊκή Ένωση αναλαμβάνει να εξασφαλίσει ότι τα κράτη μέλη θα υποβάλουν δήλωση όσον αφορά την παραίτηση από αξιώσεις για τη συμμετοχή της Ελβετικής Συνομοσπονδίας στην ενωσιακή επιχείρηση στρατιωτικής διαχείρισης κρίσεων, προβαίνουν δε στην ενέργεια αυτή κατά την υπογραφή της παρούσας συμφωνίας.
   Άρθρο 3
   Διαβαθμισμένες πληροφορίες
   1.   Η Ελβετική Συνομοσπονδία λαμβάνει τα κατάλληλα μέτρα προκειμένου να διασφαλίζεται ότι οι διαβαθμισμένες πληροφορίες της ΕΕ προστατεύονται σύμφωνα με τους κανονισμούς ασφαλείας του Συμβουλίου της Ευρωπαϊκής Ένωσης που περιλαμβάνονται στην απόφαση 2001/264/ΕΚ του Συμβουλίου της 19ης Μαρτίου 2001 (5) και σύμφωνα με τις περαιτέρω οδηγίες που εκδίδονται από τις αρμόδιες αρχές στις οποίες περιλαμβάνεται ο διοικητής επιχειρήσεων της ΕΕ.
   2.   Εάν η ΕΕ και η Ελβετική Συνομοσπονδία συνάψουν συμφωνία σχετικά με τις διαδικασίες ασφαλείας για την ανταλλαγή διαβαθμισμένων πληροφοριών, οι διατάξεις της συμφωνίας αυτής εφαρμόζονται στο πλαίσιο της ενωσιακής επιχείρησης στρατιωτικής διαχείρισης κρίσεων.
   Άρθρο 4
   Δομή διοίκησης
   1.   Το σύνολο των δυνάμεων και του προσωπικού που συμμετέχουν στην ενωσιακή επιχείρηση στρατιωτικής διαχείρισης κρίσεων τελούν πλήρως υπό τη διοίκηση των εθνικών τους αρχών.
   2.   Οι εθνικές αρχές μεταβιβάζουν την επιχειρησιακή και τακτική διοίκηση ή/και έλεγχο των δυνάμεων και του προσωπικού τους στο διοικητή επιχειρήσεων της ΕΕ. Ο διοικητής επιχειρήσεων της ΕΕ έχει το δικαίωμα μεταβίβασης των εξουσιών του.
   3.   Η Ελβετική Συνομοσπονδία έχει τα ίδια δικαιώματα και υποχρεώσεις, όσον αφορά την καθημερινή διαχείριση της επιχείρησης, με τα συμμετέχοντα κράτη μέλη της Ευρωπαϊκής Ένωσης.
   4.   Ο διοικητής επιχειρήσεων της ΕΕ μπορεί ανά πάσα στιγμή, κατόπιν διαβουλεύσεων με την Ελβετική Συνομοσπονδία, να ζητήσει να αποσυρθεί η συνεισφορά της Ελβετικής Συνομοσπονδίας.
   5.   Ανώτερος στρατιωτικός αντιπρόσωπος (ΑΣΑ) διορίζεται από την Ελβετική Συνομοσπονδία προκειμένου να εκπροσωπεί το εθνικό του σώμα στην ενωσιακή στρατιωτική επιχείρηση διαχείρισης κρίσεων. Ο ΑΣΑ συσκέπτεται με το διοικητή επιχειρήσεων της ΕΕ επί όλων των θεμάτων που επηρεάζουν την επιχείρηση και είναι υπεύθυνος για την καθημερινή πειθαρχία του σώματος.
   Άρθρο 5
   Χρηματοδοτικές πτυχές
   1.   Η Ελβετική Συνομοσπονδία αναλαμβάνει όλα τα έξοδα που συνδέονται με τη συμμετοχή της στην επιχείρηση, εκτός αν τα έξοδα καλύπτονται από την κοινή χρηματοδότηση, όπως προβλέπεται από τις νομικές πράξεις που μνημονεύονται στο άρθρο 1 παράγραφος 1 της παρούσας συμφωνίας καθώς και στην απόφαση 2004/197/ΚΕΠΠΑ του Συμβουλίου, της 23ης Φεβρουαρίου 2004, για τη δημιουργία μηχανισμού διαχείρισης της χρηματοδότησης των κοινών εξόδων των επιχειρήσεων της Ευρωπαϊκής Ένωσης που έχουν στρατιωτικές συνέπειες ή συνέπειες στον τομέα της άμυνας (6).
   2.   Σε περίπτωση θανάτου, τραυματισμού, απώλειας ή ζημίας φυσικών ή νομικών προσώπων από το ή τα κράτη όπου διεξάγεται η επιχείρηση, η Ελβετική Συνομοσπονδία, όταν αποδειχθεί η ευθύνη της, καταβάλλει αποζημίωση υπό τους όρους που προβλέπονται στις διατάξεις του καθεστώτος των δυνάμεων, εφόσον υπάρχει, όπως μνημονεύεται στο άρθρο 2 παράγραφος 1 της παρούσας συμφωνίας.
   Άρθρο 6
   Ρυθμίσεις για την εφαρμογή της συμφωνίας
   Ο Γενικός Γραμματέας του Συμβουλίου της Ευρωπαϊκής Ένωσης/Ύπατος Εκπρόσωπος για την Κοινή Εξωτερική Πολιτική και Πολιτική Ασφαλείας, και οι αρμόδιες αρχές της Ελβετικής Συνομοσπονδίας προβαίνουν σε κάθε αναγκαία τεχνική ή διοικητική ρύθμιση στο πλαίσιο της εφαρμογής της παρούσας συμφωνίας.
   Άρθρο 7
   Μη συμμόρφωση
   Σε περίπτωση που ένα μέρος δεν ανταποκρίνεται στις υποχρεώσεις του, όπως ορίζονται στα προηγούμενα άρθρα, το άλλο μέρος έχει το δικαίωμα να καταγγείλει την παρούσα συμφωνία με προειδοποίηση ενός μηνός.
   Άρθρο 8
   Ρύθμιση διαφορών
   Διαφορές που αφορούν την ερμηνεία ή την εφαρμογή της παρούσας συμφωνίας ρυθμίζονται διά της διπλωματικής οδού μεταξύ των μερών.
   Άρθρο 9
   Έναρξη ισχύος
   1.   Η παρούσα συμφωνία αρχίζει να ισχύει την πρώτη ημέρα του πρώτου μήνα από την ημερομηνία κατά την οποία τα μέρη κοινοποιούν αμοιβαία την ολοκλήρωση των αναγκαίων για το σκοπό αυτό εσωτερικών διαδικασιών τους.
   2.   Η παρούσα συμφωνία εφαρμόζεται προσωρινά από την ημερομηνία υπογραφής.
   3.   Η παρούσα συμφωνία παραμένει σε ισχύ καθ’ όσον διαρκεί η συνεισφορά της Ελβετικής Συνομοσπονδίας στην επιχείρηση.

      Έγινε στις Βρυξέλλες, στις 22 Δεκεμβρίου 2004 στην αγγλική σε τέσσερα αντίτυπα

            Για την Ευρωπαϊκή Ένωση

            Για την Ελβετική Συνομοσπονδία

      (1)  ΕΕ L 353 της 27.11.2004, σ. 21.

      (2)  ΕΕ L 252 της 28.7.2004, σ. 10.

      (3)  ΕΕ L 324 της 27.10.2004, σ. 20.

      (4)  ΕΕ L 325 της 28.10.2004, σ. 64.

      (5)  ΕΕ L 101 της 11.4.2001, σ. 1.

      (6)  ΕΕ L 63 της 28.2.2004, σ. 68.
   ΔΗΛΩΣΕΙΣ
   σχετικά με το άρθρο 2 παράγραφοι 5 και 6 της συμφωνίας
   Δήλωση των κρατών μελών της ΕΕ:
   Τα κράτη μέλη της ΕΕ τα οποία εφαρμόζουν την κοινή δράση της ΕΕ 2004/570/ΚΕΠΠΑ της 12ης Ιουλίου 2004 όσον αφορά την στρατιωτική επιχείρηση της Ευρωπαϊκής Ένωσης στη Βοσνία-Ερζεγοβίνη θα προσπαθήσουν, κατά το βαθμό που τους επιτρέπει η εσωτερική τους έννομη τάξη, να παραιτηθούν κατά το δυνατόν από τις τυχόν αξιώσεις τους κατά της Ελβετικής Συνομοσπονδίας για τον τραυματισμό ή θάνατο μελών του προσωπικού τους ή για τη ζημία ή απώλεια περιουσιακών στοιχείων τους που χρησιμοποιούνται από την ενωσιακή επιχείρηση στρατιωτικής διαχείρισης κρίσεων, εάν ο τραυματισμός, ο θάνατος, η ζημία ή η απώλεια:

               —

               προκλήθηκε από προσωπικό της Ελβετικής Συνομοσπονδίας κατά την εκτέλεση των καθηκόντων του σε σχέση με την ενωσιακή επιχείρηση διαχείρισης κρίσεων, εκτός από την περίπτωση βαρείας αμέλειας ή δόλου, ή

               —

               ήταν αποτέλεσμα της χρήσης περιουσιακών στοιχείων της Ελβετικής Συνομοσπονδίας, υπό τον όρο ότι τα περιουσιακά στοιχεία χρησιμοποιήθηκαν σε σχέση με την επιχείρηση και εκτός από περίπτωση βαρείας αμέλειας ή δόλου του προσωπικού της ενωσιακής επιχείρησης στρατιωτικής διαχείρισης κρίσεων από την Ελβετική Συνομοσπονδία το οποίο και χρησιμοποιούσε τα εν λόγω περιουσιακά στοιχεία.

         Δήλωση της Ελβετικής Συνομοσπονδίας:
   Η Ελβετική Συνομοσπονδία η οποία εφαρμόζει την κοινή δράση της ΕΕ 2004/570/ΚΕΠΠΑ της 12ης Ιουλίου 2004 όσον αφορά την στρατιωτική επιχείρηση της Ευρωπαϊκής Ένωσης στη Βοσνία-Ερζεγοβίνη θα προσπαθήσει, κατά το βαθμό που της επιτρέπει η εσωτερική της έννομη τάξη, να παραιτηθεί κατά το δυνατόν από τις τυχόν αξιώσεις της κατά οποιουδήποτε άλλου κράτους που συμμετέχει στην ενωσιακή επιχείρηση στρατιωτικής διαχείρισης κρίσεων για τον τραυματισμό ή θάνατο μελών του προσωπικού της ή για τη ζημία ή απώλεια περιουσιακών στοιχείων της που χρησιμοποιούνται από την ενωσιακή επιχείρηση στρατιωτικής διαχείρισης κρίσεων, εάν ο τραυματισμός, ο θάνατος, η ζημία ή η απώλεια:

               —

               προκλήθηκε από προσωπικό κατά την εκτέλεση των καθηκόντων του σε σχέση με την ενωσιακή επιχείρηση διαχείρισης κρίσεων, εκτός από την περίπτωση βαρείας αμέλειας ή δόλου, ή

               —

               ήταν αποτέλεσμα της χρήσης περιουσιακών στοιχείων των κρατών που συμμετέχουν στην ενωσιακή επιχείρηση στρατιωτικής διαχείρισης κρίσεων, υπό τον όρο ότι τα περιουσιακά στοιχεία χρησιμοποιήθηκαν σε σχέση με την επιχείρηση και εκτός από περίπτωση βαρείας αμέλειας ή δόλου του προσωπικού της ενωσιακής επιχείρησης στρατιωτικής διαχείρισης κρίσεων που χρησιμοποιεί τα εν λόγω περιουσιακά στοιχεία.


               27.9.2016

               EL

               Επίσημη Εφημερίδα της Ευρωπαϊκής Ένωσης

               C 353/106

         P8_TA(2015)0191
   Αίτηση άρσεως της βουλευτικής ασυλίας του Viktor Uspaskich
   Απόφαση του Ευρωπαϊκού Κοινοβουλίου της 19ης Μαΐου 2015 σχετικά με την αίτηση άρσης της ασυλίας του Viktor Uspaskich (2014/2203(IMM))
   (2016/C 353/16)

      Το Ευρωπαϊκό Κοινοβούλιο,

               —

               έχοντας υπόψη την αίτηση άρσης ασυλίας του Viktor Uspaskich που διαβιβάστηκε από τη Γενική Εισαγγελία της Λιθουανίας την 1η Οκτωβρίου 2014 και ανακοινώθηκε σε συνεδρίαση της ολομέλειας στις 12 Νοεμβρίου 2014,

               —

               αφού άκουσε τον Viktor Uspaskich, σύμφωνα με το άρθρο 9 παράγραφος 5 του Κανονισμού του,

               —

               έχοντας υπόψη τα άρθρα 8 και 9 του Πρωτοκόλλου αριθ. 7 περί των προνομίων και ασυλιών της Ευρωπαϊκής Ένωσης, και το άρθρο 6 παράγραφος 2 της Πράξης της 20ής Σεπτεμβρίου 1976 περί της εκλογής των αντιπροσώπων στο Ευρωπαϊκό Κοινοβούλιο με άμεση και καθολική ψηφοφορία,

               —

               έχοντας υπόψη τις αποφάσεις του Δικαστηρίου της Ευρωπαϊκής Ένωσης με ημερομηνία 12 Μαΐου 1964, 10 Ιουλίου 1986, 15 και 21 Οκτωβρίου 2008, 19 Μαρτίου 2010, 6 Σεπτεμβρίου 2011 και 17 Ιανουαρίου 2013 (1),

               —

               έχοντας υπόψη το άρθρο 62 του Συντάγματος της Δημοκρατίας της Λιθουανίας,

               —

               έχοντας υπόψη το άρθρο 5 παράγραφος 2, το άρθρο 6 παράγραφος 1 και το άρθρο 9 του Κανονισμού του,

               —

               έχοντας υπόψη την έκθεση της Επιτροπής Νομικών Θεμάτων (A8-0149/2015),

               Α.

               λαμβάνοντας υπόψη ότι ο Γενικός Εισαγγελέας της Λιθουανίας έχει ζητήσει την άρση της βουλευτικής ασυλίας του Βουλευτή του Ευρωπαϊκού Κοινοβουλίου, Viktor Uspaskich, σε συνάρτηση με προδικαστική έρευνα που αφορά εικαζόμενο ποινικό αδίκημα·

               Β.

               λαμβάνοντας υπόψη ότι σύμφωνα με το άρθρο 9 του πρωτοκόλλου αριθ. 7 περί των προνομίων και ασυλιών της Ευρωπαϊκής Ένωσης, οι βουλευτές του Ευρωπαϊκού Κοινοβουλίου απολαύουν, εντός της επικρατείας των κρατών τους, των ασυλιών που αναγνωρίζονται στα μέλη του Κοινοβουλίου της χώρας τους·

               Γ.

               λαμβάνοντας υπόψη ότι σύμφωνα με το άρθρο 62 του Συντάγματος της Δημοκρατίας της Λιθουανίας και το άρθρο 22 παράγραφος 3 του Κανονισμού του Seimas ένα μέλος του Seimas δεν μπορεί να διωχθεί ποινικά, να συλληφθεί ή να στερηθεί με άλλο τρόπο την ελευθερία του χωρίς την έγκριση του Seimas, με εξαίρεση την περίπτωση αυτοφώρου εγκλήματος·

               Δ.

               λαμβάνοντας υπόψη ότι ο Viktor Uspaskich κατηγορείται ότι έχει διαπράξει το αδίκημα της περιύβρισης του δικαστηρίου σύμφωνα με το άρθρο 232 του Ποινικού Κώδικα της δημοκρατίας στη Λιθουανία·

               Ε.

               λαμβάνοντας υπόψη ότι δεν υπάρχουν αποδείξεις περί fumus persecutionis, δηλαδή δεν υφίσταται βάσιμη υποψία ότι η δίωξη έχει κινηθεί με πρόθεση να παρεμποδιστεί η πολιτική δραστηριότητα του Βουλευτή·

               1.

               αποφασίζει να άρει την ασυλία του Viktor Uspaskich·

               2.

               αναθέτει στον Πρόεδρό του να διαβιβάσει αμελλητί την παρούσα απόφαση και την έκθεση της αρμόδιας επιτροπής του στη Γενική Εισαγγελία της Λιθουανίας και στον Viktor Uspaskich.

      (1)  Απόφαση της 12ης Μαΐου 1964 στην υπόθεση 101/63, Wagner/Fohrmann και Krier (Ελληνική ειδική έκδοση, σελ. 1089)· απόφαση της 10ης Ιουλίου 1986 στην υπόθεση 149/85, Wybot/Faure και άλλων (Συλλογή 1986, σελ. 2391)· απόφαση της 15ης Οκτωβρίου 2008 στην υπόθεση T-345/05, Mote/Parlement (Συλλογή 2008, σελ. II-2849)· απόφαση της 21ης Οκτωβρίου 2008 στις συνεκδικασθείσες υποθέσεις C-200/07 και C-201/07, Marra/De Gregorio και Clemente (Συλλογή 2008, σελ. I-7929)· απόφαση της 19ης Μαρτίου 2010 στην υπόθεση T-42/06, Gollnisch/Parlement (Συλλογή 2010, σελ. II-1135)· απόφαση της 6ης Σεπτεμβρίου 2011 στην υπόθεση C-163/10, Patriciello (Συλλογή 2011, σελ. I-7565)· απόφαση της 17ης Ιανουαρίου 2013 στις συνεκδικασθείσες υποθέσεις T-346/11 και T-347/11, Gollnisch/Parliament (Συλλογή 2013).


title: 2005/125/ΕΚ: Απόφαση της Επιτροπής, της 11ης Φεβρουαρίου 2005, για την εξακολούθηση το 2005 των κοινοτικών συγκριτικών εξετάσεων και δοκιμών που άρχισαν το 2002 στο πολλαπλασιαστικό υλικό και το υλικό φύτευσης του φυτού Prunus domestica σύμφωνα με την οδηγία 92/34/ΕΟΚ του Συμβουλίου

text:
               12.2.2005

               EL

               Επίσημη Εφημερίδα της Ευρωπαϊκής Ένωσης

               L 42/29

      ΑΠΌΦΑΣΗ ΤΗΣ ΕΠΙΤΡΟΠΉΣ

   της 11ης Φεβρουαρίου 2005
   για την εξακολούθηση το 2005 των κοινοτικών συγκριτικών εξετάσεων και δοκιμών που άρχισαν το 2002 στο πολλαπλασιαστικό υλικό και το υλικό φύτευσης του φυτού Prunus domestica σύμφωνα με την οδηγία 92/34/ΕΟΚ του Συμβουλίου
   (2005/125/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 92/34/ΕΟΚ του Συμβουλίου, της 28ης Απριλίου 1992, για την εμπορία του πολλαπλασιαστικού υλικού οπωροφόρων φυτών και οπωροφόρων δένδρων που προορίζονται για την παραγωγή φρούτων (1),
   την απόφαση 2001/896/ΕΚ της Επιτροπής, της 12ης Δεκεμβρίου 2001, περί καθορισμού ρυθμίσεων για τις κοινοτικές συγκριτικές εξετάσεις και δοκιμές στο πολλαπλασιαστικό υλικό και το υλικό φύτευσης οπωροφόρων φυτών βάσει της οδηγίας 92/34/ΕΟΚ του Συμβουλίου (2), και ιδίως το άρθρο 2,
   Εκτιμώντας τα ακόλουθα:

               (1)

               Η απόφαση 2001/896/ΕΚ καθορίζει τις ρυθμίσεις για τις κοινοτικές συγκριτικές εξετάσεις και δοκιμές που πρόκειται να διεξαχθούν βάσει της οδηγίας 92/34/ΕΟΚ του Συμβουλίου όσον αφορά το φυτό Prunus domestica από το 2002 έως το 2006.

               (2)

               Οι εξετάσεις και δοκιμές που διεξάχθηκαν από το 2002 έως το 2004 πρέπει να συνεχιστούν το 2005,

         ΑΠΟΦΑΣΙΖΕΙ:
   Άρθρο μόνο
   Οι κοινοτικές συγκριτικές εξετάσεις και δοκιμές που άρχισαν το 2002 στο πολλαπλασιαστικό υλικό και το υλικό φύτευσης του φυτού Prunus domestica θα συνεχιστούν το 2005 σύμφωνα με την απόφαση 2001/896/ΕΚ.

      Βρυξέλλες, 11 Φεβρουαρίου 2005.

            Για την Επιτροπή

         Markos KYPRIANOU

            Μέλος της Επιτροπής

      (1)  ΕΕ L 157 της 10.6.1992, σ. 10· οδηγία όπως τροποποιήθηκε τελευταία από την οδηγία 2003/111/ΕΚ (ΕΕ L 311 της 27.11.2003, σ. 12).

      (2)  ΕΕ L 331 της 15.12.2001, σ. 95.


title: 2010/51/: Απόφαση των γενικών γραμματέων του Ευρωπαϊκού Κοινοβουλίου, του Συμβουλίου και της Επιτροπής, του γραμματέα του Δικαστηρίου, των γενικών γραμματέων του Ελεγκτικού Συνεδρίου, της Ευρωπαϊκής Οικονομικής και Κοινωνικής Επιτροπής, της Επιτροπής των Περιφερειών και του Ευρωπαίου Διαμεσολαβητή, της 19ης Ιανουαρίου 2010 , για την τροποποίηση της απόφασης 2002/621/ΕΚ, της 25ης Ιουλίου 2002 , σχετικά με την οργάνωση και τη λειτουργία της Υπηρεσίας Επιλογής Προσωπικού των Ευρωπαϊκών Κοινοτήτων

text:
               30.1.2010

               EL

               Επίσημη Εφημερίδα της Ευρωπαϊκής Ένωσης

               L 26/24

         ΑΠΌΦΑΣΗ ΤΩΝ ΓΕΝΙΚΏΝ ΓΡΑΜΜΑΤΈΩΝ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ, ΤΟΥ ΣΥΜΒΟΥΛΊΟΥ ΚΑΙ ΤΗΣ ΕΠΙΤΡΟΠΉΣ, ΤΟΥ ΓΡΑΜΜΑΤΈΑ ΤΟΥ ΔΙΚΑΣΤΗΡΊΟΥ, ΤΩΝ ΓΕΝΙΚΏΝ ΓΡΑΜΜΑΤΈΩΝ ΤΟΥ ΕΛΕΓΚΤΙΚΟΫ ΣΥΝΕΔΡΊΟΥ, ΤΗΣ ΕΥΡΩΠΑΪΚΉΣ ΟΙΚΟΝΟΜΙΚΉΣ ΚΑΙ ΚΟΙΝΩΝΙΚΉΣ ΕΠΙΤΡΟΠΉΣ, ΤΗΣ ΕΠΙΤΡΟΠΉΣ ΤΩΝ ΠΕΡΙΦΕΡΕΙΏΝ ΚΑΙ ΤΟΥ ΕΥΡΩΠΑΊΟΥ ΔΙΑΜΕΣΟΛΑΒΗΤΉ
   της 19ης Ιανουαρίου 2010
   για την τροποποίηση της απόφασης 2002/621/ΕΚ, της 25ης Ιουλίου 2002, σχετικά με την οργάνωση και τη λειτουργία της Υπηρεσίας Επιλογής Προσωπικού των Ευρωπαϊκών Κοινοτήτων
   (2010/51/ΕΕ)
   ΟΙ ΓΕΝΙΚΟΙ ΓΡΑΜΜΑΤΕΙΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ, ΤΟΥ ΣΥΜΒΟΥΛΙΟΥ ΤΗΣ ΕΥΡΩΠΑΪΚΗΣ ΕΝΩΣΗΣ ΚΑΙ ΤΗΣ ΕΥΡΩΠΑΪΚΗΣ ΕΠΙΤΡΟΠΗΣ, Ο ΓΡΑΜΜΑΤΕΑΣ ΤΟΥ ΔΙΚΑΣΤΗΡΙΟΥ ΤΗΣ ΕΥΡΩΠΑΪΚΗΣ ΕΝΩΣΗΣ, ΟΙ ΓΕΝΙΚΟΙ ΓΡΑΜΜΑΤΕΙΣ ΤΟΥ ΕΛΕΓΚΤΙΚΟΥ ΣΥΝΕΔΡΙΟΥ, ΤΗΣ ΕΥΡΩΠΑΪΚΗΣ ΟΙΚΟΝΟΜΙΚΗΣ ΚΑΙ ΚΟΙΝΩΝΙΚΗΣ ΕΠΙΤΡΟΠΗΣ, ΤΗΣ ΕΠΙΤΡΟΠΗΣ ΤΩΝ ΠΕΡΙΦΕΡΕΙΩΝ ΚΑΙ ΤΟΥ ΕΥΡΩΠΑΙΟΥ ΔΙΑΜΕΣΟΛΑΒΗΤΗ,
   Έχοντας υπόψη:
   τον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων και το καθεστώς που εφαρμόζεται στο λοιπό προσωπικό των Κοινοτήτων αυτών, όπως καθορίστηκαν με τον κανονισμό (ΕΟΚ, Ευρατόμ, ΕΚΑΧ) αριθ. 259/68 του Συμβουλίου (1),
   την απόφαση 2002/620/ΕΚ του Ευρωπαϊκού Κοινοβουλίου, του Συμβουλίου, της Επιτροπής, του Δικαστηρίου, του Ελεγκτικού Συνεδρίου, της Ευρωπαϊκής Οικονομικής και Κοινωνικής Επιτροπής, της Επιτροπής των Περιφερειών και του Ευρωπαίου Διαμεσολαβητή, της 25ης Ιουλίου 2002, για την ίδρυση της υπηρεσίας επιλογής του προσωπικού των Ευρωπαϊκών Κοινοτήτων (2), και ιδίως το άρθρο 5,
   Ύστερα από διαβούλευση με την επιτροπή του κανονισμού υπηρεσιακής κατάστασης,
   Εκτιμώντας τα ακόλουθα:

               (1)

               Το άρθρο 7 (διορισμός του προσωπικού) της απόφασης σχετικά με την οργάνωση και τη λειτουργία της υπηρεσίας, που εκδόθηκε στις 25 Ιουλίου 2002, δεν προβλέπει τη δυνατότητα προσφυγής σε συμβασιούχους υπαλλήλους σύμφωνα με το άρθρο 3α παράγραφος 1 στοιχείο γ) του καθεστώτος που εφαρμόζεται στο λοιπό προσωπικό των Κοινοτήτων, διότι αυτή η τελευταία διάταξη εκδόθηκε μετά την εν λόγω απόφαση, με τον κανονισμό (ΕΚ, Ευρατόμ) αριθ. 723/2004 του Συμβουλίου (3).

               (2)

               Η πείρα κατέδειξε ότι πρέπει να επιτρέπεται η ανανέωση για αόριστο χρόνο των συμβάσεων πρόσληψης συμβασιούχων υπαλλήλων, όταν αυτό δικαιολογείται από το συμφέρον της υπηρεσίας, ιδίως όταν λόγω της διάρκειας ή/και της ιδιαιτερότητας των καθηκόντων της υπηρεσίας, η ανανέωση των συμβάσεων αυτών για αόριστο χρόνο επιτρέπει στην υπηρεσία να κρατήσει το προσωπικό της που είναι πεπειραμένο και ικανό να εξασφαλίσει τη συνέχεια και την αποτελεσματικότητα των καθηκόντων του.

               (3)

               Η προσφυγή σε συμβασιούχους υπαλλήλους θα γίνει εντός των ορίων που προβλέπονται στο άρθρο 3α παράγραφος 2 του καθεστώτος που εφαρμόζεται στο λοιπό προσωπικό.

               (4)

               Η προσφυγή σε συμβασιούχους υπαλλήλους θα γίνει εντός των ορίων των πιστώσεων που προβλέπονται από τον ετήσιο προϋπολογισμό της υπηρεσίας και υπόκειται στην έγκριση του διοικητικού συμβουλίου της Ευρωπαϊκής Υπηρεσίας Επιλογής Προσωπικού (EPSO), στο οποίο συμμετέχουν όλα τα όργανα της Ευρωπαϊκής Ένωσης και ως παρατηρητές, ο αντιπρόσωπος του Ευρωπαίου Επόπτη Προστασίας Δεδομένων και οι αντιπρόσωποι του προσωπικού,

         ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο άρθρο 7 της απόφασης 2002/621/ΕΚ των γενικών γραμματέων του Ευρωπαϊκού Κοινοβουλίου, του Συμβουλίου και της Επιτροπής, του γραμματέα του Δικαστηρίου, των Γενικών Γραμματέων του Ελεγκτικού Συνεδρίου, της Οικονομικής και Κοινωνικής Επιτροπής, της Επιτροπής των Περιφερειών και του αντιπροσώπου του Ευρωπαίου Διαμεσολαβητή, της 25ης Ιουλίου 2002, σχετικά με την οργάνωση και τη λειτουργία της υπηρεσίας επιλογής του προσωπικού των Ευρωπαϊκών Κοινοτήτων (4), προστίθεται η παράγραφος 4α:

      «4α.   Για την εκτέλεση καθηκόντων υπό την εποπτεία μόνιμων ή έκτακτων υπαλλήλων, η υπηρεσία θα μπορεί να προσφεύγει σε συμβασιούχους υπαλλήλους σύμφωνα με το άρθρο 3α παράγραφος 1 στοιχείο γ) του καθεστώτος που εφαρμόζεται στο λοιπό προσωπικό των Κοινοτήτων. Η προσφυγή σε συμβασιούχους υπαλλήλους θα γίνεται εντός των ορίων που προβλέπονται από την ετήσιο προϋπολογισμό της υπηρεσίας, βάσει της κατάστασης προβλέψεων των εσόδων και δαπανών όπως αποφασίστηκε προηγουμένως από το διοικητικό συμβούλιο της EPSO.»

   Άρθρο 2
   Ημερομηνία έναρξης ισχύος
   Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.

            Για το Ευρωπαϊκό Κοινοβούλιο

            Ο Γενικός Γραμματέας

         Klaus WELLE

            Για το Συμβούλιο

            Ο Γενικός Γραμματέας

         Pierre DE BOISSIEU

            Για την Επιτροπή

            Η Γενική Γραμματέας

         Catherine DAY

            Για το Δικαστήριο

            Ο Γραμματέας

         Roger GRASS

            Για το Ελεγκτικό Συνέδριο

            Ο Γενικός Γραμματέας

         Eduardo RUIZ GARCÍA

            Για την Ευρωπαϊκή Οικονομική και Κοινωνική Επιτροπή

            Ο Γενικός Γραμματέας

         Martin WESTLAKE

            Για την Επιτροπή των Περιφερειών

            Ο Γενικός Γραμματέας

         Gerhard STAHL

            Για τον Ευρωπαίο Διαμεσολαβητή

            Ο Γενικός Γραμματέας

         Ian HARDEN

      (1)  ΕΕ L 56 της 4.3.1968, σ. 1.

      (2)  ΕΕ L 197 της 26.7.2002, σ. 53.

      (3)  ΕΕ L 124 της 27.4.2004, σ. 1.

      (4)  ΕΕ L 197 της 26.7.2002, σ. 56.


Avis juridique important

|

31998D0262

98/262/ΕΚ: Απόφαση του Συμβουλίου της 30ής Μαρτίου 1998 σχετικά με τις αρχές, προτεραιότητες, τους ενδιάμεσους στόχους και όρους που περιέχονται στην εταιρική σχέση με τη Σλοβακική Δημοκρατία, για την προσχώρησή της

Επίσημη Εφημερίδα αριθ. L 121 της 23/04/1998 σ. 0016 - 0020

ΑΠΟΦΑΣΗ ΤΟΥ ΣΥΜΒΟΥΛΙΟΥ της 30ής Μαρτίου 1998 σχετικά με τις αρχές, προτεραιότητες, τους ενδιάμεσους στόχους και όρους που περιέχονται στην εταιρική σχέση με τη Σλοβακική Δημοκρατία, για την προσχώρησή της (98/262/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 622/98 του Συμβουλίου, της 16ης Μαρτίου 1998, σχετικά με τη βοήθεια στα υποψήφια κράτη στο πλαίσιο της προενταξιακής στρατηγικής, και ιδίως για τη θέσπιση εταιρικών σχέσεων ενόψει της προσχώρησης (1), και ιδίως το άρθρο 2,την πρόταση της Επιτροπής,Εκτιμώντας:ότι το Ευρωπαϊκό Συμβούλιο του Λουξεμβούργου δήλωσε ότι η εταιρική σχέση για την προσχώρηση αποτελεί νέο μέσο και είναι κύριος άξονας της ενισχυμένης προενταξιακής στρατηγικής 7ότι ο κανονισμός (ΕΚ) αριθ. 622/98 ορίζει ότι το Συμβούλιο αποφασίζει με ειδική πλειοψηφία και μετά από πρόταση της Επιτροπής για τις αρχές, προτεραιότητες, τους ενδιάμεσους στόχους και όρους που περιέχονται σε κάθε μεμονωμένη εταιρική σχέση για την προσχώρηση, όπως θα υποβληθούν σε κάθε αιτούσα χώρα, καθώς και για τις επακόλουθες σημαντικές προσαρμογές που θα εφαρμοσθούν 7ότι η παροχή κοινοτικής βοήθειας εξαρτάται από την εκπλήρωση ουσιαστικών στοιχείων, και δή από την τήρηση των υποχρεώσεων που περιέχονται στις ευρωπαϊκές συμφωνίες και από την πρόοδο που σημειώνεται όσον αφορά την πλήρωση των κριτηρίων της Κοπεγχάγης 7 ότι, όταν απουσιάζει ένα ουσιαστικό στοιχείο, το Συμβούλιο, αποφασίζοντας με ειδική πλειοψηφία μετά από πρόταση της Επιτροπής, θα λαμβάνει τα κατάλληλα μέτρα όσον αφορά την προενταξιακή βοήθεια 7ότι το Ευρωπαϊκό Συμβούλιο του Λουξεμβούργου αποφάσισε ότι η εφαρμογή της εταιρικής σχέσης για την προσχώρηση και η πρόοδος στον τομέα της υιοθέτησης του κεκτημένου θα εξετάζονται στα όργανα της ευρωπαϊκής συμφωνίας 7ότι η γνώμη της Επιτροπής περιείχε αντικειμενική ανάλυση όσον αφορά την προετοιμασία της Σλοβακικής Δημοκρατίας για την ένταξη και επεσήμανε μια σειρά τομέων με προτεραιότητα για περαιτέρω ενέργειες 7ότι, προκειμένου να προετοιμαστεί για την ένταξή της, η Σλοβακική Δημοκρατία πρέπει να καταρτίσει εθνικό πρόγραμμα για την υιοθέτηση του κεκτημένου όπου πρέπει να ορίζεται χρονοδιάγραμμα για την επίτευξη των προτεραιοτήτων και των ενδιάμεσων στόχων που ορίζονται στην εταιρική σχέση για την προσχώρηση,ΑΠΟΦΑΣΙΖΕΙ:Άρθρο 1 Η εταιρική σχέση για την προσχώρηση της Σλοβακικής Δημοκρατίας θα περιέχει, σύμφωνα με το άρθρο 2 του κανονισμού (ΕΚ) αριθ. 622/98, τις αρχές, προτεραιότητες, τους ενδιάμεσους στόχους και όρους που καθορίζονται στο παράρτημα, το οποίο αποτελεί αναπόσπαστο μέρος της παρούσας απόφασης.Άρθρο 2 Η υλοποίηση της εταιρικής σχέσης για την προσχώρηση θα εξετασθεί στα όργανα της ευρωπαϊκής συμφωνίας και στους κατάλληλους φορείς του Συμβουλίου, στους οποίους η Επιτροπή υποβάλλει τακτικές εκθέσεις.Άρθρο 3 Η παρούσα απόφαση αρχίζει να ισχύει την τρίτη ημέρα, από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.Βρυξέλλες, 30 Μαρτίου 1998.Για το ΣυμβούλιοΟ ΠρόεδροςM. BECKETT(1) ΕΕ L 85 της 20.3.1998, σ. 1.ΠΑΡΑΡΤΗΜΑ ΣΛΟΒΑΚΙΑ 1. Στόχοι Σκοπός της εταιρικής σχέσης για την προσχώρηση είναι να καταγραφούν σε ένα ενιαίο πλαίσιο εκείνοι οι τομείς προτεραιότητας, προς περαιτέρω επεξεργασία, που έχουν επισημανθεί στη γνώμη της Επιτροπής επί της αιτήσεως της Σλοβακίας για την προσχώρησή της στην Ευρωπαϊκή Ένωση, τα διαθέσιμα οικονομικά μέσα που θα βοηθήσουν τη Σλοβακία να εφαρμόσει τις προτεραιότητες αυτές και οι όροι που θα ισχύουν στην παροχή της βοήθειας αυτής. Η εταιρική σχέση για την προσχώρηση θα αποτελέσει το πλαίσιο για σειρά μέσων άσκησης πολιτικής, τα οποία θα χρησιμοποιηθούν για να βοηθηθούν οι υποψήφιες χώρες στις προπαρασκευαστικές τους ενέργειες για τη συμμετοχή τους ως μέλη. Στα μέσα αυτά περιλαμβάνεται, μεταξύ άλλων, το εθνικό πρόγραμμα για τη θέσπιση του κεκτημένου που θα καταρτίσει η Σλοβακία, η κοινή αξιολόγηση των προτεραιοτήτων οικονομικής πολιτικής, το σύμφωνο κατά του οργανωμένου εγκλήματος και οι «οδικοί χάρτες» της εσωτερικής αγοράς. Καθένα από αυτά τα μέσα είναι διαφορετικό από τα άλλα και καταρτίζεται και εφαρμόζεται με ιδιαίτερη διαδικασία. Τα μέσα αυτά δεν θα αποτελούν αναπόσπαστο μέρος της εν λόγω εταιρικής σχέσης, αλλά οι προτεραιότητες που περιέχουν θα συμβιβάζονται με αυτήν.2. Αρχές Οι κυριότεροι τομείς προτεραιότητας που έχουν επισημανθεί για κάθε υποψήφια χώρα εξαρτώνται από την ικανότητά της να ανταποκριθεί στα κριτήρια που τέθηκαν στην Κοπεγχάγη και που ορίζουν ότι η ένταξη απαιτεί:- να έχει εξασφαλίσει η υποψήφια χώρα σταθερούς θεσμούς που εγγυώνται δημοκρατία, κράτος δικαίου, σεβασμό των ανθρωπίνων δικαιωμάτων, καθώς και σεβασμό και προστασία των μειονοτήτων,- λειτουργία οικονομίας αγοράς, καθώς και ικανότητα αντιμετώπισης της ανταγωνιστικής πίεσης και των δυνάμεων της αγοράς στην Ένωση,- ικανότητα εκπλήρωσης των υποχρεώσεων ως μέλους της Ένωσης, συμπεριλαμβανομένης της υιοθέτησης των στόχων πολιτικής, οικονομικής και νομισματικής ένωσης.Στη σύνοδό του στη Μαδρίτη, το Ευρωπαϊκό Συμβούλιο τόνισε την ανάγκη των υποψηφίων χωρών να προσαρμόσουν τη διοικητική τους δομή για να εξασφαλίσουν την αρμονική λειτουργία των κοινοτικών πολιτικών μετά την προσχώρηση, ενώ στο Λουξεμβούργο τόνισε ότι είναι μεν απαραίτητο να ενσωματωθεί το κεκτημένο στη νομοθεσία αλλά ότι αυτό δεν επαρκεί 7 πρέπει να εξασφαλιστεί ότι πράγματι θα εφαρμοσθεί.3. Προτεραιότητες και ενδιάμεσοι στόχοι Οι γνώμες της Επιτροπής και η εξέτασή τους από το Συμβούλιο κατέδειξαν τις προσπάθειες που θα πρέπει ακόμη να καταβάλουν σε ορισμένους τομείς οι υποψήφιες χώρες για να προετοιμασθεί η προσχώρηση και κατέληξαν στο συμπέρασμα ότι καμία από αυτές τις χώρες δεν πληροί εντελώς επί του παρόντος τα κριτήρια που τέθηκαν στην Κοπεγχάγη. Η κατάσταση αυτή απαιτεί τον καθορισμό ενδιάμεσων σταδίων όσον αφορά τις προτεραιότητες, καθένα από τα οποία θα πρέπει να συνοδεύεται από ακριβείς στόχους που θα τεθούν σε συνεργασία με τις ενδιαφερόμενες χώρες 7 από την επίτευξη των στόχων θα εξαρτηθεί ο βαθμός στον οποίο θα χορηγηθεί βοήθεια, καθώς και η πρόοδος των διαπραγματεύσεων που διεξάγονται με ορισμένες χώρες και η έναρξη νέων διαπραγματεύσεων με τις άλλες. Οι προτεραιότητες και οι ενδιάμεσοι στόχοι υποδιαιρέθηκαν σε δύο ομάδες: βραχυπρόθεσμοι και μεσοπρόθεσμοι. Οι βραχυπρόθεσμες προτεραιότητες και ενδιάμεσοι στόχοι επελέγησαν με βάση τη ρεαλιστική πρόβλεψη ότι η Σλοβακία θα μπορέσει να τα υλοποιήσει ή να κάνει σημαντικά βήματα προς αυτή την κατεύθυνση έως τα τέλη του 1998. Λόγω του μικρού χρονικού διαστήματος που απομένει και λαμβανομένων υπόψη των διοικητικών ικανοτήτων που απαιτούνται για την υλοποίησή τους, ο αριθμός των βραχυπρόθεσμων προτεραιοτήτων είναι περιορισμένος. Η υλοποίηση των μεσοπρόθεσμων προτεραιοτήτων αναμένεται ότι θα διαρκέσει περισσότερο από ένα έτος, παρόλο που οι εργασίες μπορεί και πρέπει να αρχίσουν κατά τη διάρκεια του 1998.Η Σλοβακία καλείται να καταρτίσει ένα εθνικό πρόγραμμα για την υιοθέτηση του κεκτημένου μέχρι το τέλος Μαρτίου, στο οποίο θα καταρτίζεται χρονοδιάγραμμα για την υλοποίηση αυτών των προτεραιοτήτων, των ενδιάμεσων στόχων και, όπου κρίνεται σκόπιμο και εφικτό, θα διευκρινίζονται οι αναγκαίοι ανθρώπινοι και χρηματοδοτικοί πόροι.Η εταιρική σχέση για την προσχώρηση θα ορίζει ότι η Σλοβακία θα πρέπει να αντιμετωπίσει όλα τα θέματα που επισημαίνει η γνώμη. Δεν επαρκεί να ενσωματωθεί το κεκτημένο στη νομοθεσία, αλλά είναι απαραίτητο να εξασφαλιστεί ότι θα εφαρμοστεί πράγματι με τα ίδια κριτήρια που ισχύουν στο εσωτερικό της Ένωσης. Σε όλους τους τομείς που απαριθμούνται παρακάτω χρειάζεται αξιόπιστη και αποτελεσματική εφαρμογή και ενίσχυση του κεκτημένου.Με βάση την ανάλυση που περιλαμβάνεται στη γνώμη της Επιτροπής και την εξέτασή της από το Συμβούλιο, προσδιορίστηκαν για τη Σλοβακία οι ακόλουθες βραχυπρόθεσμες και μεσοπρόθεσμες προτεραιότητες και ενδιάμεσοι στόχοι.3.1. Βραχυπρόθεσμη προοπτική (1998) Πολιτικά κριτήρια: ελεύθερες και δίκαιες προεδρικές, εθνικές και τοπικές εκλογές το 1998 7 εξασφάλιση ουσιαστικής συμμετοχής της αντιπολίτευσης στις επιτροπές κοινοβουλευτικού ελέγχου και στα εποπτικά συμβούλια 7 θέσπιση νομοθετικών διατάξεων για τη χρησιμοποίηση της γλώσσας των μειονοτήτων και σχετικά εκτελεστικά μέτρα.Οικονομική μεταρρύθμιση: καθορισμός προτεραιοτήτων μεσοπρόθεσμης οικονομικής πολιτικής και κοινή εκτίμηση στο πλαίσιο της ευρωπαϊκής συμφωνίας 7 εκτέλεση πολιτικών που αποσκοπούν στην αντιμετώπιση της έλλειψης ισορροπίας σε εσωτερικό και εξωτερικό επίπεδο και στη διατήρηση της μακροοικονομικής σταθερότητας 7 πρόοδος στον τομέα των διαρθρωτικών μεταρρυθμίσεων και στον τομέα της ιδιωτικοποίησης και της αναδιάρθρωσης των επιχειρήσεων, αναδιάρθρωση στον χρηματοπιστωτικό και τραπεζικό τομέα και στον τομέα των βαριών βιομηχανιών υψηλής εντάσεως ενέργειας.Ενίσχυση του θεσμικού και διοικητικού δυναμικού: συμπεριλαμβάνεται η θέσπιση νόμου για τις δημόσιες υπηρεσίες και η ανάπτυξη στρατηγικής για τη μεταρρύθμιση της δημόσιας διοίκησης με έμφαση στην ενίσχυση των διοικητικών διαδικασιών για την προσχώρηση στην Ευρωπαϊκή Ένωση, θεσμική ενίσχυση στον τομέα του περιβάλλοντος, των κτηνιατρικών και φυτοϋγειονομικών διοικήσεων, ιδίως όσον αφορά τις εγκαταστάσεις στα εξωτερικά σύνορα, έναρξη δημιουργίας της απαιτούμενης δομής για την περιφερειακή και διαρθρωτική πολιτική.Εσωτερική αγορά: συμπεριλαμβάνεται η συνεχής νομοθετική ευθυγράμμιση στους τομείς των προτύπων και της πιστοποίησης, των κρατικών ενισχύσεων (ενέργειες για τη θέσπιση νόμου), της πνευματικής ιδιοκτησίας (εναρμόνιση της νομοθεσίας), των δημοσίων προμηθειών (συμπεριλαμβανομένης της διαφάνειας), του πτωχευτικού δικαίου, της γεωργίας (κτηνιατρικός και φυτοϋγειονομικός τομέας), καθιέρωση της τυποποίησης και της αξιολόγησης της πιστότητας.Περιβάλλον: συνέχιση της μεταφοράς της νομοθεσίας-πλαισίου, θέσπιση λεπτομερών προγραμμάτων προσέγγισης και στρατηγικών εφαρμογής σχετικά με τις διάφορες νομοθετικές πράξεις. Προγραμματισμός και έναρξη εφαρμογής αυτών των προγραμμάτων και στρατηγικών.3.2. Μεσοπρόθεσμη προοπτική Πολιτικά κριτήρια: νέα μέτρα για να διασφαλιστεί η τήρηση του συντάγματος και ο σεβασμός των δικαιωμάτων της αντιπολίτευσης, καθώς και η ανεξαρτησία της δικαιοσύνης 7 προώθηση και ενίσχυση της λειτουργίας των δημοκρατικών θεσμών, των μη κυβερνητικών οργανισμών, ανεξαρτησία των μέσων μαζικής ενημέρωσης (ιδίως του ραδιοφώνου και της τηλεόρασης) και πολιτικές και θεσμοί που προστατεύουν τα δικαιώματα των μειονοτήτων.Οικονομική πολιτική: τακτική επανεξέταση της κοινής αξιολόγησης των προτεραιοτήτων οικονομικής πολιτικής, στο πλαίσιο της ευρωπαϊκής συμφωνίας, με έμφαση στην ανάγκη τήρησης των κριτηρίων προσχώρησης στην Ένωση που καθορίστηκαν στην Κοπεγχάγη, και του κεκτημένου στον τομέα της οικονομικής και νομισματικής πολιτικής (συντονισμός των οικονομικών πολιτικών, παρουσίαση προγραμμάτων σύγκλισης, περιορισμός των ελλειμμάτων) 7 παρόλο που η Σλοβακία δεν αναμένεται να υιοθετήσει το ευρώ αμέσως μετά την προσχώρηση, πρέπει να εφαρμόσει πολιτικές πραγματικής σύγκλισης, σύμφωνα με τους στόχους οικονομικής και κοινωνικής συνοχής της Ένωσης και ονομαστικής σύγκλισης που συμβιβάζεται με τον απώτερο στόχο που είναι η υιοθέτηση του ευρώ.Ενίσχυση του θεσμικού και διοικητικού δυναμικού: δημιουργία ενός κρατικού ελεγκτικού συνεδρίου, ενίσχυση του δημοσιονομικού ελέγχου και των διαδικασιών εσωτερικού λογιστικού ελέγχου, των εποπτευουσών αρχών στον τελωνειακό και τραπεζικό τομέα και στον τομέα της κεφαλαιαγοράς των οργάνων περιφερειακής ανάπτυξης και των δημοσιονομικών μηχανισμών 7 βελτίωση της λειτουργίας του δικαστικού συστήματος 7 κατάρτιση των δικαστικών στο κοινοτικό δίκαιο και στην εφαρμογή του, ενίσχυση των θεσμών στον τομέα της δικαιοσύνης και των εσωτερικών υποθέσεων (που θα εξασφαλίσει επαρκή αριθμό προσωπικού με τα κατάλληλα επαγγελματικά προσόντα, ιδίως στην αστυνομία, φρουρά συνόρων, υπουργεία και δικαστήρια), μεταρρύθμιση της τελωνειακής και φορολογικής διοίκησης για να εξασφαλιστεί η εφαρμογή του κεκτημένου, ενίσχυση της διοίκησης που είναι επιφορτισμένη με τον έλεγχο των τροφίμων.Εσωτερική αγορά: συμπεριλαμβάνεται η περαιτέρω εναρμόνιση της νομοθεσίας στον τομέα του ανταγωνισμού (αντιμονοπωλιακή νομοθεσία, επόπτευση των κρατικών ενισχύσεων και διαφάνεια), της έμμεσης φορολογίας, της πνευματικής ιδιοκτησίας (αστυνόμευση), των χρηματοπιστωτικών υπηρεσιών, της προστασίας των δεδομένων και του οπτικοακουστικού τομέα, η ενίσχυση της τυποποίησης και των διαδικασιών αξιολόγησης της πιστότητας, η δημιουργία ενός συστήματος επίβλεψης της αγοράς και η εναρμόνιση της τεχνικής νομοθεσίας για τα βιομηχανικά προϊόντα, η προώθηση της ανάπτυξης των επιχειρήσεων, συμπεριλαμβανομένων των μικρών και μεσαίων επιχειρήσεων, η εναρμόνιση προς το κεκτημένο στους τομείς των τηλεπικοινωνιών, της προστασίας των καταναλωτών και της εσωτερικής αγοράς για την ενέργεια.Δικαιοσύνη και εσωτερικές υποθέσεις: περαιτέρω ανάπτυξη και ενίσχυση (ιδίως για την εξασφάλιση της υπευθυνότητας της αστυνομίας και της ανεξαρτησίας της δικαιοσύνης), περαιτέρω ανάπτυξη ενός αποτελεσματικού συστήματος διαχείρισης των συνόρων, καταπολέμηση του οργανωμένου εγκλήματος (ιδίως νομιμοποίηση εσόδων από παράνομες δραστηριότητες, ναρκωτικά και εμπόριο ανθρώπων) και της διαφθοράς, ευθυγράμμιση της πολιτικής θεωρήσεων με την αντίστοιχη της Ένωσης και πλήρης ευθυγράμμιση με τις διεθνείς συμβάσεις, βελτίωση της αντιμετώπισης των θεμάτων πολιτικού ασύλου και μετανάστευσης, ιδίως βάσει του κεκτημένου του Σένγκεν.Γεωργία: συμπεριλαμβάνεται η ευθυγράμμιση με το γεωργικό κοινοτικό κεκτημένο (κυρίως σε ότι αφορά κτηνιατρικά και φυτοϋγειονομικά ζητήματα, και ειδικότερα τους ελέγχους στα εξωτερικά σύνορα), επισήμανση της περιβάλλοντικής πτυχής του γεωργικού τομέα και του τομέα της βιοποικιλότητας. Ενίσχυση του δυναμικού για την εκτέλεση και τον έλεγχο εκτέλεσης της κοινής γεωργικής πολιτικής, ειδικότερα των βασικών μηχανισμών διαχείρισης και διοίκησης για την παρακολούθηση των γεωργικών αγορών και εφαρμογή διαρθρωτικών μέτρων και μέτρων αγροτικής ανάπτυξης, υιοθέτηση και εφαρμογή των κανόνων στον κτηνιατρικό και φυτοϋγειονομικό τομέα, αναβάθμιση ορισμένων εγκαταστάσεων μεταποίησης τροφίμων, καθώς και των εγκαταστάσεων δοκιμών και διάγνωσης, αναδιάρθρωση του τομέα γεωργικών ειδών διατροφής.Ενέργεια: εφαρμογή πλήρους μακροπρόθεσμης στρατηγικής στον τομέα της ενέργειας που βασίζεται στην αποτελεσματικότητα και διαφοροποίηση και που προβλέπει την εναρμόνιση και εφαρμογή της κοινοτικής νομοθεσίας στον τομέα της ενέργειας, ολοκλήρωση του σταθμού πυρηνικής ενέργειας του Mochovce σύμφωνα με τα διεθνώς εγκεκριμένα πρότυπα ασφάλειας, και εφαρμογή ενός ρεαλιστικού προγράμματος για το κλείσιμο της μονάδας του Bohunice.Μεταφορές: πρόοδος προς την ευθυγράμμιση του κεκτημένου, ειδικότερα στον τομέα των οδικών (πρόσβαση στην αγορά, κανόνες ασφαλείας και φορολογία) και σιδηροδρομικών μεταφορών και για την εξασφάλιση των αναγκαίων επενδύσεων στον τομέα των μεταφορών, ειδικότερα για την επέκταση των διευρωπαϊκών δικτύων.Απασχόληση και κοινωνικές υποθέσεις: ανάπτυξη των κατάλληλων υποδομών στην αγορά εργασίας και επανεξέταση από κοινού των πολιτικών απασχόλησης ως προεργασία για τη συμμετοχή στο συντονισμό από την Ένωση των πολιτικών απασχόλησης, εναρμόνιση της νομοθεσίας σχετικά με την εργασία, την υγεία και την ασφάλεια στον τόπο εργασίας, περαιτέρω ανάπτυξη ενεργού πολιτικού διαλόγου 7 περαιτέρω ανάπτυξη κοινωνικής προστασίας 7 ενίσχυση των ίσων ευκαιριών μεταξύ γυναικών και ανδρών, ενέργειες για την ευθυγράμμιση των προτύπων στον τομέα της δημόσιας υγείας με τα κοινοτικά.Περιβάλλον: η ανάπτυξη δομής και δυναμικού παρακολούθησης και ελέγχου της εκτέλεσης, συνεχής προγραμματισμός και εφαρμογή των προγραμμάτων προσέγγισης των διαφόρων νομοθετικών πράξεων. Πρέπει να δοθεί ιδιαίτερη έμφαση στον τομέα του αέρα, του ύδατος και των λυμάτων, καθώς και στον ολοκληρωμένο έλεγχο της βιομηχανικής ρύπανσης και στη διαχείριση των κινδύνων. Η ανάγκη προστασίας του περιβάλλοντος και της βιώσιμης ανάπτυξης θα πρέπει να ενσωματωθεί στη χάραξη και την εφαρμογή εθνικών τομεακών πολιτικών.Περιφερειακή πολιτική και συνοχή: καθιέρωση νομικού, διοικητικού και δημοσιονομικού πλαισίου για ολοκληρωμένη περιφερειακή πολιτική με σκοπό τη συμμετοχή στα διαρθρωτικά προγράμματα της Ένωσης, μετά την ένταξη.4. Προγραμματισμός Η συνολική χρηματοδότηση του Phare για την περίοδο 1995-1997 ανερχόταν σε 95 εκατομμύρια Ecu. Με την επιφύλαξη της έγκρισης του προϋπολογισμού του Phare για την υπόλοιπη περίοδο, η Επιτροπή θα επιβεβαιώσει τις πιστώσεις για το 1998 και το 1999. Επιπλέον, η Σλοβακία είναι επιλέξιμη για στήριξη από τη συμπληρωματική πιστωτική διευκόλυνση (catch-up facility) που προβλέπεται για το 1998. οι προτάσεις χρηματοδότησης θα υποβληθούν στην επιτροπή διαχείρισης του Phare που προβλέπει ο κανονισμός (ΕΟΚ) αριθ. 3906/89. Τα σχέδια των επενδύσεων θα συγχρηματοδοτούνται συστηματικά από τις υποψήφιες χώρες. Από το έτος 2000, η χρηματοδοτική βοήθεια θα περιλαμβάνει την παροχή βοήθειας στο γεωργικό τομέα και ένα διαρθρωτικό μέσο που θα δίνει προτεραιότητα σε ορισμένα μέτρα όπως το ταμείο συνοχής.5. Όροι Η Σλοβακία θα λάβει βοήθεια από την Κοινότητα μόνο υπό τον όρο ότι θα εκπληρώνει τις υποχρεώσεις που απορρέουν από την ευρωπαϊκή συμφωνία και ότι θα σημειώνει περαιτέρω πρόοδο σε ότι αφορά την πλήρωση των κριτηρίων της Κοπεγχάγης, καθώς και σε ό,τι αφορά την υλοποίηση της εταιρικής σχέσης για την προσχώρηση. Σε περίπτωση μη τήρησης των γενικών όρων, το Συμβούλιο μπορεί να αποφασίσει τη διακοπή της χρηματοδοτικής βοήθειας βάσει του άρθρου 4 του κανονισμού (ΕΚ) αριθ. 622/98.6. Παρακολούθηση Η παρακολούθηση της εφαρμογής της εταιρικής σχέσης για την προσχώρηση θα εξασφαλίζεται στο πλαίσιο της ευρωπαϊκής συμφωνίας. Η παρακολούθηση θα αρχίσει το 1998 πριν υποβάλει η Επιτροπή την πρώτη τακτική έκθεσή της στο Συμβούλιο, για την επιθεώρηση της προόδου που έχει σημειώσει η Σλοβακία, συμπεριλαμβανομένης της υλοποίησης της εταιρικής σχέσης προσχώρησης.Τα σχετικά θέματα της εταιρικής σχέσης προσχώρησης θα εξετάζονται από την αρμόδια υποεπιτροπή. Η επιτροπή σύνδεσης θα συζητά τις γενικές εξελίξεις, την πρόοδο και τα προβλήματα για την υλοποίηση των προτεραιοτήτων και των ενδιάμεσων στόχων, καθώς και ειδικότερα θέματα που αφορούν τις υποεπιτροπές. Η επιτροπή σύνδεσης θα υποβάλει έκθεση στο συμβούλιο σύνδεσης για την εφαρμογή της εταιρικής σχέσης προσχώρησης.Η επιτροπή διαχείρισης του προγράμματος Phare θα εξασφαλίσει ότι οι αποφάσεις χρηματοδότησης συμβιβάζονται με την εταιρική σχέση για την προσχώρηση.Η εταιρική σχέση για την προσχώρηση θα τροποποιηθεί δεόντως, σύμφωνα με το άρθρο 2 του κανονισμού (ΕΚ) αριθ. 622/98. Η Επιτροπή πριν τα τέλη του 1999 και κατόπιν σε τακτά διαστήματα θα προτείνει αναθεώρηση της εταιρικής σχέσης επί της οποίας το Συμβούλιο θα αποφασίσει επισήμως. Αυτές οι αναθεωρήσεις θα λαμβάνουν υπόψη τον περαιτέρω προσδιορισμό των ενδιάμεσων στόχων με βάση την πρόοδο που θα σημειώσει η Σλοβακία ως προς την πλήρωση των στόχων που θέτει η εν λόγω εταιρική σχέση.


Avis juridique important

|

31993D0045

93/45/ΕΟΚ: Απόφαση της Επιτροπής της 22ας Δεκεμβρίου 1992 περί της παροχής χρηματοδοτικής στήριξης σε πειραματικές δράσεις στον τομέα των συνδυασμένων μεταφορών

Επίσημη Εφημερίδα αριθ. L 016 της 25/01/1993 σ. 0055 - 0056 Φινλανδική ειδική έκδοση: Κεφάλαιο 7 τόμος 4 σ. 0195  Σουηδική ειδική έκδοση: Κεφάλαιο 7 τόμος 4 σ. 0195

ΑΠΟΦΑΣΗ ΤΗΣ ΕΠΙΤΡΟΠΗΣ της 22ας Δεκεμβρίου 1992 περί της παροχής χρηματοδοτικής στήριξης σε πειραματικές δράσεις στον τομέα των συνδυασμένων μεταφορών(93/45/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  Εκτιμώνας:  ότι η τρέχουσα κατάσταση και η προβλεπόμενη εξέλιξη του συστήματος μεταφορών στην Κοινότητα απαιτεί τη βέλτιστη διαχείριση των πόρων της Κοινότητας στον τομέα των μεταφορών με την ταυτόχρονη τήρηση των επιταγών προστασίας του περιβάλλοντος και ότι η  βέλτιστη αυτή διαχείριση συνεπάγεται την ενθάρρυνση της χρήσης των συνδυασμένων μεταφορών, όπως διετύπωσε το Συμβούλιο στο ψήφισμα της 30ής Οκτωβρίου 1990 περί της δημιουργίας ευρωπαϊκού δικτύου συνδυασμένων μεταφορών (1)- ότι κρίνεται σκόπιμο να ολοκληρωθεί η υλοποίηση ενός δικτύου συνδυασμένων μεταφορών μέσω μέτρων όσον αφορά την οργάνωση αλυσίδων πολλαπλών μεταφορών- ότι, εφόσον παρόμοια μέτρα αποτελούν νέο πεδίο, είναι απαραίτητο να αποκτηθούν οι απαραίτητες γνώσεις για τη διερεύνηση της σκοπιμότητας μιας κοινής πολιτικής στον τομέα αυτό, και ότι, υπό αυτές τις συνθήκες, κρίνεται σκόπιμη η εκπόνηση πειραματικών  σχεδίων με στόχο την απόκτηση πληροφοριών όσον αφορά το εφικτό των δράσεων οργάνωσης αλυσίδων πολλαπλών μεταφορών- ότι τα πειραματικά αυτά σχέδια, βάσει της αρχής της ελεύθερης επιλογής του τρόπου μεταφοράς, πρέπει να περιλαμβάνουν μέτρα χρηματοδοτικής στήριξης τα οποία να συμβάλλουν στην ανάπτυξη υπηρεσιών καλής ποιότητας μέσω μιας αποτελεσματικής συνεργασίας η  οποία να σέβεται τους κανόνες ανταγωνισμού μεταξύ των μεταφορέων- ότι η χρηματοδοτική αυτή στήριξη, που προορίζεται για την προώθηση δράσεων οργάνωσης της αλυσίδας των εν λόγω τρόπων μεταφοράς, πρέπει να αφορά ποικίλα ποιοτικά μέτρα, εξαιρουμένης της χρηματοδότησης έργων φυσικής υποδομής ή σχεδίων τεχνολογικής  έρευνας, είτε υπό μορφήν μελετών, ιδίως σκοπιμότητας, είτε χρηματοδοτικής συνδρομής νεωτεριστικών δράσεων με στόχο την ποιοτική βελτίωση των υπηρεσιών- ότι παρόμοια χρηματοδοτική στήριξη πρέπει να είναι περιορισμένου χρόνου και να αντιπροσωπεύει καθοριστικό συμπλήρωμα έτσι ώστε να ενθαρρύνει τους μεταφορείς να αναπτύσσουν αυτές τις μεταφορές,  ΑΠΟΦΑΣΙΖΕΙ:  Άρθρο 1  1. Κρίνονται επιλέξιμες για κοινοτική χρηματοδοτική στήριξη πειραματικές δράσεις συνδυασμένων μεταφορών, στις υφιστάμενες αρτηρίες ή εκείνες που θα δημιουργηθούν, οι οποίες αποσκοπούν:  - στον πειραματισμό μέτρων:  - για τη βελτίωση της οργάνωσης και της λειτουργίας των υπηρεσιών συνδυασμένων μεταφορών στις γραμμές αυτές,  - για την ένταξη των μεταφορέων σε όλη την αλυσίδα υλικοτεχνικής στήριξης και τη μεταξύ τους συνεργασία,  - στην αξιολόγηση του αν παρόμοια μέτρα επιτρέπουν μελλοντικά την επίτευξη αποτελεσματικών υπηρεσιών συνδυασμένων μεταφορών, ανταγωνιστικών των οδικών εμπορευματικών μεταφορών και οικονομικά αποδοτικών.  2. Η χρηματοδότηση των πειραματικών δράσεων καλύπτει περίοδο πέντε ετών.  Άρθρο 2  1. Για τις ανάγκες της παρούσας απόφασης, ως συνδυασμένες μεταφορές νοούνται οι μεταφορές μεταξύ των κρατών μελών οδικών οχημάτων, εμπορευματοκιβωτίων ή κινητών αμαξωμάτων, που εκτελούνται χωρίς εκφόρτωση του εμπορεύματος και χρησιμοποιούν  τουλάχιστον δύο τρόπους μεταφοράς εκ των οδικών, σιδηροδρομικών και εσωτερικών πλωτών μεταφορών.  2. Όταν η θαλάσσια διαδρομή αποτελεί, για μια περιφέρεια της Κοινότητας, τη μοναδική πρόσβαση σε κοινοτικό έδαφος, η θαλάσσια αυτή διαδρομή μπορεί να καλυφθεί από την πειραματική δράση.  3. Οι πειραματικές δράσεις αφορούν επίσης τις γραμμές συνδυασμένων μεταφορών εκτός Κοινότητας εφόσον αυτό δικαιολογείται από σημαντικό όγκο μεταφορών που έχουν ως σημείο αναχώρησης ή προορισμού την Κοινότητα.  Άρθρο 3  1. Η χρηματοδοτική στήριξη είναι δυνατόν να αφορά:  - προπαρασκευαστικές μελέτες επί των κοινών σημείων όλων των προγραμμάτων,  - μελέτες σκοπιμότητας επί συγκεκριμένων πρότυπων αρτηριών,  - νεωτεριστικές δράσεις για την ποιοτική βελτίωση των μεταφορών.  2. Η Επιτροπή χρηματοδοτεί τις πειραματικές δράσεις εντός των ακόλουθων ορίων:  - μέχρι 100 % για προπαρασκευαστική μελέτη,  - μέχρι 50 % για μελέτη σκοπιμότητας,  - μέχρι 30 % για νεωτεριστικές δράσεις.  Άρθρο 4  Η κοινοτική χρηματοδοτική συνδρομή χορηγείται βάσει συμβάσεως που συνάπτεται μεταξύ της Επιτροπής και εκάστου δικαιούχου.  Άρθρο 5  Οι διαδικασίες υποβολής, επιλογής και αξιολόγησης των προγραμμάτων παρατίθενται στο παράρτημα.  Βρυξέλλες, 22 Δεκεμβρίου 1992.  Για την Επιτροπή Karel VAN MIERT Μέλος της Επιτροπής (1) Σημείωμα της Γενικής Γραμματείας του Συμβουλίου αριθ. 9832/90 της 12ης Νοεμβρίου 1990.    ΠΑΡΑΡΤΗΜΑ   Όροι χορήγησης της κοινοτικής χρηματοδοτικής στήριξης στις πειραματικές δράσεις στον τομέα των συνδυασμένων μεταφορών  1. Εξέλιξη των δράσεων Η χρηματοδότηση των πειραματικών δράσεων καλύπτει περίοδο πέντε ετών (1992   1996).  2. Διαδικασία υποβολής Την πρόταση της πειραματικής δράσης που υποβάλλει στην Επιτροπή κράτος μέλος ή ιδιωτική ή δημόσια επιχείρηση. Την πρόταση μπορούν να υποβάλουν, από κοινού, περισσότερα κράτη μέλη ή επιχειρήσεις.  3. Κριτήρια επιλογής α) Η πρόταση πειραματικής δράσης πρέπει να εγκριθεί από τα κράτη μέλη στο έδαφος των οποίων βρίσκεται ο άξονας συνδυασμένων μεταφορών που καλύπτει η πειραματική δράση.  β) Η Επιτροπή εξετάζει τις προτάσεις βάσει των ακόλουθων κριτηρίων:  - της σπουδαιότητας του άξονα σε ευρωπαϊκό επίπεδο,  - των επιπτώσεων στις εμπορευματικές μεταφορές και των δυνατοτήτων μεταβίβασης των οδικών μεταφορών στις συνδυασμένες μεταφορές,  - του κόστους των προτεινόμενων μέτρων,  - του επιπέδου και του τύπου συνεργασίας που προτείνονται μεταξύ των εταίρων του προγράμματος,  - της δυνατότητας και της σκοπιμότητας επέκτασης της πειραματικής δράσης σε άλλες υπηρεσίες των συνδυασμένων μεταφορών,  - της τήρησης των κανόνων ανταγωνισμού και κρατικών ενισχύσεων.  4. Απόφαση χορήγησης της χρηματοδότησης Η Επιτροπή αποφασίζει για τη χρηματοδότηση του προγράμματος σύμφωνα με τα κριτήρια που απαριθμούνται στο σημείο 3 και κατόπιν συνεννοήσεων με ομάδα εμπειρογνωμόνων που ορίζουν τα κράτη μέλη.


title: 2014/573/ΕΕ: Απόφαση του Ευρωπαϊκού Κοινοβουλίου, της 3ης Απριλίου 2014 , σχετικά με την απαλλαγή όσον αφορά την εκτέλεση του προϋπολογισμού της Ευρωπαϊκής Αρχής Τραπεζών για το οικονομικό έτος 2012

text:
               5.9.2014

               EL

               Επίσημη Εφημερίδα της Ευρωπαϊκής Ένωσης

               L 266/191

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 3ης Απριλίου 2014
   σχετικά με την απαλλαγή όσον αφορά την εκτέλεση του προϋπολογισμού της Ευρωπαϊκής Αρχής Τραπεζών για το οικονομικό έτος 2012
   (2014/573/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους οριστικούς ετήσιους λογαριασμούς της Ευρωπαϊκής Αρχής Τραπεζών για το οικονομικό έτος 2012,

               —

               έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς της Ευρωπαϊκής Αρχής Τραπεζών για το οικονομικό έτος 2012, που συνοδεύεται από τις απαντήσεις της Αρχής (1),

               —

               έχοντας υπόψη τη σύσταση του Συμβουλίου της 18ης Φεβρουαρίου 2014 (05849/2014 – C7-0054/2014),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και συγκεκριμένα το άρθρο 185,

               —

               έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (3), και συγκεκριμένα το άρθρο 208,

               —

               έχοντας υπόψη τον κανονισμό (ΕΕ) αριθ. 1093/2010 του Ευρωπαϊκού Κοινοβουλίου και του Συμβουλίου της 24ης Νοεμβρίου 2010, για την ίδρυση Ευρωπαϊκής Εποπτικής Αρχής (Ευρωπαϊκή Αρχή Τραπεζών) (4), και συγκεκριμένα το άρθρο 64,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5),

               —

               έχοντας υπόψη τον κατ’ εξουσιοδότηση κανονισμό (ΕΕ) αριθ. 1271/2013 της Επιτροπής, της 30ής Σεπτεμβρίου 2013, για τη θέσπιση του δημοσιονομικού κανονισμού-πλαισίου για τους οργανισμούς που αναφέρονται στο άρθρο 208 του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου (6), και συγκεκριμένα το άρθρο 108,

               —

               έχοντας υπόψη το άρθρο 77 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Οικονομικής και Νομισματικής Πολιτικής (A7-0220/2014),

               1.

               χορηγεί απαλλαγή στον εκτελεστικό διευθυντή της Ευρωπαϊκής Αρχής Τραπεζών όσον αφορά την εκτέλεση του προϋπολογισμού της Αρχής για το οικονομικό έτος 2012·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση, καθώς και το ψήφισμα που αποτελεί αναπόσπαστο μέρος της, στον εκτελεστικό διευθυντή της Ευρωπαϊκής Αρχής Τραπεζών, στο Συμβούλιο, στην Επιτροπή και στο Ελεγκτικό Συνέδριο και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ C 365 της 13.12.2013, σ. 80.

      (2)  ΕΕ L 248 της 16.9.2002, σ. 1.

      (3)  ΕΕ L 298 της 26.10.2012, σ. 1.

      (4)  ΕΕ L 331 της 15.12.2010, σ. 12.

      (5)  ΕΕ L 357 της 31.12.2002, σ. 72.

      (6)  ΕΕ L 328 της 7.12.2013, σ. 42.